"Паспорт бизнеси": Тожик мигрантларидан ким ва қандай пул қилмоқда\n29 ноябр 2021, Тошкент вақти: 13:20\nТожикистон паспорти. Иллюстратив сурат\nРоссиядан бадарға қилинган тожик мигрантларининг қарийб ярми мамлакатга бошқа исм ва ҳужжат билан қайтган. Ишчилар мамлакатга келишганидан сўнг паспортлари йўқолганини айтиб, янги исм билан қайтадан ҳужжат олмоқда. Айрим мигрантлар ҳатто 3-4 мартадан паспорт алмаштиргани маълум бўлди. Тожик ҳукумати аҳволни жамоатчиликдан яшириб келган.\nОзодлик радиосининг тожик хизмати вазият бўйича махсус суриштирув ўтказди.\n2021 йил январида Тожикистон фуқароларининг исм-фамилияларини ўзгартириш ҳақидаги аризаларини кўриб чиқиш муддати қонун йўли билан уч бараварга қисқартирилган эди.\nТожикистон Адлия вазирлиги статистикасига кўра, 2014 йилдан 2021 йилнинг биринчи ярмигача 235 минг фуқаро ўз исм-фамилиясини алмаштирган. Бунинг учун мулозимлар биргина расмий тўлов тариқасида 31 млн доллардан ортиқ пул олганлар.\nАдлия вазири Музаффар Ашуриён вазиятни тожик мулозимлари анъанавий исмлар фойдасига руслаштирилган исм-фамилияларни рад этишаётгани билан изоҳлаган. Расмий қайдларда Тожикистонда давлат мулозимлари сони 19 минг нафарни ташкил қилиши айтилади.\nМеҳнат вазирлиги ҳузуридаги миграция хизмати, ўз навбатида, исм-фамилияларни ўзгартиришнинг авж олиши Россияда ишлаш билан боғлиқ бўлиши мумкинлигини тасдиқламоқда. Хизмат вакили Озодлик билан суҳбатда мазкур тенденция тахминан 14 йил муқаддам, Россия ҳукумати тожикларни турли ҳуқуқбузарликлар учун оммавий депортация қилишга киришганидан сўнг бошланганини айтди.\nМиграция хизмати маълумотига кўра, 2020 йил охирига қадар 272 мингдан зиёд тожик фуқаролари Россиядан депортация қилинган.\nУбайдулло исмини Ғози қўйиб қамоққа тушди\nҲуқуқбонлар маълумотига кўра, Россиядан бадарға қилинган тожик мигрантларининг салкам ярми паспортини алмаштиргач, Россия Федерациясига қайтиб кетган. Ва бу одамлар Россия ҳудудига ноқонуний киргани учун жиноий жавобгарликка тортилиш хавфи остида қолмоқда. Фош бўлган тақдирда улар катта жаримага тортилиши, қамалиши ва қайтадан депортация қилиниши мумкин.\nТожикистоннинг Хатлон вилоятида туғилган 35 ёшли Убайдулло Алиназаров давлат чегарасини ноқонуний кесиб ўтиш айблови билан Россия суди томонидан 6 ойлик қамоқ жазосига ҳукм қилинган эди. 2015 йилда Убайдулло Россия миграция қонунчилигини бузгани учун депортация қилинган. Тожикистонга қайтгач, дўстларининг маслаҳати билан Ғози Фирузов деган исм-фамилия билан янги паспорт олган ва яна Россияга жўнаган.\n“Бу паспорт билан уч йил давомида Россияга бориб-келиб юрдим”, дейди Убайдулло. Мигрант 2019 йилнинг ёзида, РФ ҳудудига яна бир бор ўзгартирилган фамилия билан кирганида ҳуқуқни муҳофаза қилиш идоралари ходимлари томонидан ушланган.\n“Ишлаш учун патент олиш чоғида бармоқ изларим орқали менга оид эски маълумотларни аниқлашди. “Убайдулло, нега исмингни алмаштиргансан?” деб саволга тутишди. Аввалига исм-фамилиямни ўзгартирганимни ишонч билан рад этдим, лекин эски паспортим нусхасидаги фотосуратимни кўрсатишганидан сўнг тихирлик қилишдан фойда йўқлигини тушундим”, деб ҳикоясини давом эттиради мигрант.\nУбайдулло депортация қилинганидан сўнг ночор аҳволда қолиб, Россияга қайтиш учун бошқа исм-фамилия билан паспорт олишга мажбур бўлганини тушунтиришга уринганини айтади. Уни Россия Федерацияси Жиноят кодексининг 322-моддаси (“Давлат чегарасини ноқонуний кесиб ўтиш”) билан 6 ойга қамоққа олишди. Жазо муддатини ўтаб бўлгач эса, 2020 йил январда Убайдулло яна 5 йилга мамлакатдан депортация қилинди.\nОзодлик суриштирув чоғида бир неча бор исм-фамилиясини алмаштириб, янги паспорт билан Россияга борган 12 тожик фуқароси билан мулоқотда бўлди. Уларнинг барчаси Россияда ишлаб пул топиш учун, ноиложликдан шундай йўл тутишганини тан олишмоқда.\nҲуқуқбон Каримжон Ёровга кўра, кўплаб мигрантлар янги ҳужжатлар учун давлат мулозимларига 500 долларгача пора бермоқда. Бинобарин, масъул амалдорларнинг шундан кўраётган коррупцион даромадларининг ўзи тахминан 67.5 млн долларни ташкил қилиши мумкин.\nТожикистон паспортини олиш осонлиги мавзуси Россия ҳарбий разведкаси зобити Анатолий Чепига 2014 йилнинг октябрида тожик паспорти билан Чехияга кирганидан сўнг эътиборга тушган эди. Аммо Тожикистон ИИВ унга паспорт берганини инкор этган.


Одамни нима қутқаради? - Hidoyat.uz\nАсосий саҳифа Мақолалар Одамни нима қутқаради?\nЧоп этилди Sentabr 25, 2019 Одамни нима қутқаради?da fikr bildirishni o'chirish\n– Бугун дунё аҳлини ўз гирдобига олишга уринаётган “оммавий маданият” ҳақидаги мулоҳазаларингиз…\n– Айрим хорижий мутахассисларнинг 2008 йили жаҳон миқёсида бошланган иқтисодий инқироз мавзусига бағишланган тадқиқотларини кузатаркансиз, тез-тез “Нажот – Шарқдан!” деган иборага кўзингиз тушди. Бу мулоҳаза замирида Ғарб эгоизмига нисбатан Шарқ жамоавийлигининг устуворлиги эътироф этилаётгандек. Яъни Ғарбдаги истеъмолчилик кайфиятининг суиистеъмолчилиги охир-оқибат молиявий бўҳронни келтириб чиқаргандек. Сизнинг бу борадаги мулоҳазаларингиз…\n– Аҳоли сони ер юзида ошиб боргани сайин инсоният истеъмолчиликда шошиб қолмоқда. Шошиб-пишиб бор нарсаларни тасарруф қилмоқда. Бу умумбалога қарши туриш энди қийин. Инсониятнинг боши бир куни ўтиб бўлмас деворга тақалгунча шундай давом этади. Бунинг олдини олиши мумкин, фақат Қаноат, Адаб, Ҳаё… устувор бўлса.\nИсломият – нур, уни тарбияга сингдириш зарур


Қозоғистонда ёш ўсмир йигитлардан иборат фирибгарлар гуруҳи қўлга олинди\n12:00 / 01.07.2016\nҚозоғистоннинг Олма-ота шаҳри ҳуқуқни муҳофаза қилиш органлари ўзларини полиция ходими сифатида таништириб юрган фирибгарлар гуруҳини фош қилди. Бу ҳақда ички ишлар шаҳар департаменти матбуот хизмати хабар бермоқда.\nПолиция маълумотига кўра, жиноий гуруҳ таркибига 1993, 1981, 1986 ва 1992 йилларда туғилган ёш йигитлар кирган. Дастлабки аниқлаштирувда жиноий гуруҳ ташкилотчиси Россиянинг 23 яшар фуқароси бўлган.\nТекширувлар маълумотига кўра, гуруҳ аъзолари ўзларини гўё пулга ўта эҳтиёжи тушиб қолган қиммат йўлтанламас эгаларидек тутишади. Сўнгра фоизга қарз бериб турувчилар ёнига бориб, машиналарини қолдириб, эвазига йирик сумма миқдорида пул олишади. Олиб борилган текширувлар натижасида шу нарса аён бўлганки, гаровга қўйилган барча машиналар ўғирланган бўлиб чиққан.\nЖиноий гуруҳ аъзоларидан бири текшириб кўрилганида унинг ёнидан қўл кишани, сохта полиция ходими гувоҳномаси ҳам топилган.\nДастлабки маълумотларга кўра, фирибгарлар ўз жиноий ҳаракатларини жорий йилнинг май ойидан бошлашган. Айни дамда уларнинг айби исботланган.


Самарқанд, Бухоро ва Қорақалпоғистонда пора олмаган ИИВ ходимлари рағбатлантирилди - 23.05.2021, Sputnik Ўзбекистон\n500 доллардан 5 минг долларга таклиф қилинган порани олмаган ИИБ ходимлари рағбатлантирилди. Уларнинг ота-оналарига ташаккурнома ва қимматбаҳо совғалар... 23.05.2021, Sputnik Ўзбекистон\nТОШКЕНТ, 23 май — Sputnik. Самарқанд, Бухоро ва Қорақалпоғистонда пора олмаган ИИВ ходимлари рағбатлантирилди.Самарқанд вилояти ИИБ матбуот хизмати хабарига кўра, пора тариқасида таклиф этилган 2 минг долларни олмаган Самарқанд ИИО Фаолиятни мувофиқлаштириш бўлими ходими, капитан У.Саримовга 15 млн сўм миқдорида пул мукофоти берилди. Шунингдек, ходимнинг ота-онасига ташаккурнома ва қимматбаҳо совғалар топширилган. Ходимга порани чўнтагидан 2,16 грамм оғирликдаги марихуана аниқланган фуқаро таклиф қилган. Бухоро ИИБ матбуот хизмати берган маълумотга кўра, вилоят Ички ишлар бошқармаси ҳузуридаги Тергов бошқармаси ходими 10 млн сўм пул мукофоти билан рағбатлантирилган. Чунки у фуқаро таклиф қилган пора 500 долларни олишдан бош тортган ва бу ҳақда белгиланган тартибда хабар берган.Бундан ташқари, Қорақалпоғистон ИИВ ҳузуридаги Тергов бошқармаси бошлиғи ўринбосари подполковник А.Утемуратовга пора олишдан бош тортгани ва бу ҳақда хабар бергани учун пул мукофоти берилган. Бироқ мукофот тариқасида қанча пул берилгани очиқланмаган. Шунингдек, унинг яқин қариндошига ташаккурнома ва қимматбаҳо совғалар топширилган. Подполковник Утемуратовга фуқаро унга нисбатан қўзғатилган жиноят ишини судга юбормаслик эвазига 5 минг доллар пора таклиф қилган.Эслатиб ўтамиз, аввалроқ Тошкент вилоятида 1000 доллар порани олмаган кадастр ходимига 10 млн сўм пул ва сиҳатгоҳга 2 кишилик йўлланма берилган эди.\nбухоро вилояти, ички ишлар органи, пора, самарқанд вилояти, қорақалпоғистон\n11:21 23.05.2021 (янгиланди: 11:28 23.05.2021)\n500 доллардан 5 минг долларга таклиф қилинган порани олмаган ИИБ ходимлари рағбатлантирилди. Уларнинг ота-оналарига ташаккурнома ва қимматбаҳо совғалар топширилди.\nТОШКЕНТ, 23 май — Sputnik. Самарқанд, Бухоро ва Қорақалпоғистонда пора олмаган ИИВ ходимлари рағбатлантирилди.\nСамарқанд вилояти ИИБ матбуот хизмати хабарига кўра, пора тариқасида таклиф этилган 2 минг долларни олмаган Самарқанд ИИО Фаолиятни мувофиқлаштириш бўлими ходими, капитан У.Саримовга 15 млн сўм миқдорида пул мукофоти берилди. Шунингдек, ходимнинг ота-онасига ташаккурнома ва қимматбаҳо совғалар топширилган. Ходимга порани чўнтагидан 2,16 грамм оғирликдаги марихуана аниқланган фуқаро таклиф қилган.\nБухоро ИИБ матбуот хизмати берган маълумотга кўра, вилоят Ички ишлар бошқармаси ҳузуридаги Тергов бошқармаси ходими 10 млн сўм пул мукофоти билан рағбатлантирилган. Чунки у фуқаро таклиф қилган пора 500 долларни олишдан бош тортган ва бу ҳақда белгиланган тартибда хабар берган.\nБундан ташқари, Қорақалпоғистон ИИВ ҳузуридаги Тергов бошқармаси бошлиғи ўринбосари подполковник А.Утемуратовга пора олишдан бош тортгани ва бу ҳақда хабар бергани учун пул мукофоти берилган. Бироқ мукофот тариқасида қанча пул берилгани очиқланмаган. Шунингдек, унинг яқин қариндошига ташаккурнома ва қимматбаҳо совғалар топширилган.\nПодполковник Утемуратовга фуқаро унга нисбатан қўзғатилган жиноят ишини судга юбормаслик эвазига 5 минг доллар пора таклиф қилган.\nЭслатиб ўтамиз, аввалроқ Тошкент вилоятида 1000 доллар порани олмаган кадастр ходимига 10 млн сўм пул ва сиҳатгоҳга 2 кишилик йўлланма берилган эди.


РОССИЯГА 51 минг тонна қовун-тарвуз сотилди\nЖорий йил Мақтаарал туманида экин майдони 131,4 минг гектарни ташкил этди. Унинг 94 минг гектарида пахта, 24 минг гектарида полиз экинлари етиштирилса, 368,4 гектарга кунгабоқар, 85 гектарга картошка, 2417,3 гектарга сабзавот экилиб, 56 гектар ерда узумзор барпо этилган.\n“Пахтачилик маркази” ҳисобланган Мирзачўл полиз маҳсулотлари етиштириш борасида ҳам республикада пешқадам.\nЖорий йил вилоят бўйича 57 минг гектар ерга қовун-тарвуз экилиб, бугунги кунда 224 минг тонна маҳсулот йиғиштириб олинган. Маҳсулотнинг 166 минг тоннаси тарвуз, 58 минг тоннаси эса қовун.\nДеҳқонлар бугунги кунда териб олинган полиз маҳсулотларини маҳаллий савдо ўринларидан ташқари, мамлакатимизнинг ўзга ҳудудлари ва хориж давлатларига экспорт қилмоқда. Масалан, Россияга 35 минг тонна тарвуз, 16 минг тонна қовун, Беларус Республикасига 481 минг тонна қовун-тарвуз жўнатилган. Болтиқ бўйидаги Латвияга эса 127 тонна қовун экспорт қилинган.\nМирзачўллик деҳқонлар ҳозирги кунгача 74 минг тонна қовун-тарвуз сотган. Унинг 70 фоизи хорижий элларга экспорт қилинган.\nМақтаараллик деҳқонлар ўтган йили жами 7,6 млрд. тенгелик қовун-тарвуз сотган. Жорий йил қовун-тарвуз экилган ер майдони 1000 гектарга кенгайган. Даромад ҳам шунга яраша бўлиши кутилмоқда.\nХуршид ҚЎЧҚОРОВ, 2017-07-14, 19:42 261


шундай: муайян масалада йиғилиш қилинар экан, аввалига бу борада амалга оширилган, эришилган натижалар қайд этилади. Сўнг муаммолар, йўл қўйилаётган камчиликларга эътибор ... мутасаддилар «обориб-олиб келинади». Бош прокурор раислиги ўтадиган йиғилишларда-ку, инчунин! 2 Бош прокурор Ниғматилла Йўлдошев ҳам айни ...\nбўйича жорий йилга асосий вазифалар муҳокамасига бағишланган йиғилиш ўтказди. Бу ҳақда давлат раҳбарининг матбуот хизмати хабар бермоқда. Электр ... тармоқлари талаби 10, аҳолиники эса 8,5 фоизга ошиши кутилмоқда. йиғилишда ушбу эҳтиёж қайси манбалар ҳисобидан қопланиши, Жаҳон банки ва ...\nраҳбарларининг учрашуви бўлаётгани хабар берилган эди. Ушбу йиғилиш якунига кўра қатор халқаро ҳужжатлар имзоланган. Булар қуйидагича: - ... ШҲТга аъзо давлатлар ҳукумат раҳбарлари кенгашининг 18-чи йиғилиши якунлари бўйича қўшма коммюнике; - ШҲТ давлатлари ҳукуматлари ...\n7 октябрь куни фонд бозорини ривожлантириш масалаларига бағишланган йиғилиш ўтказди. Бу ҳақда давлат раҳбарининг матбуот хизмати хабар берди. Қимматли ... 2025 йил охиригача камида 10-15 фоизга етказиш мўлжалланган. йиғилишда бунинг учун амалга оширилиши зарур бўлган чора-тадбирлар муҳокама ...\nичимлик суви билан таъминлаш бўйича устувор вазифаларга бағишланган йиғилиш ўтказди. Мамлакатимиз аҳолисини, айниқса 11 мингдан зиёд қишлоқларни ... 53, Қашқадарё ва Сурхондарёда 54, Хоразмда 56 фоизга етган, холос. йиғилишда қайд этилишича, Тошкент шаҳрида сув таъминоти корхоналари рентабеллиги ...\nмурожаатларини кўриб чиқиш бўйича Республика идоралараро комиссия йиғилиши бўлиб ўтди. йиғилишда комиссия ва ишчи гуруҳ аъзолари қатнашди. ... қатнашди. Бу ҳақда Бош прокуратура матбуот хизмати хабар берди. йиғилишда тақиқланган ташкилотлар таркибига адашиб кириб қолган фуқароларнинг ...\nбелгиланган устувор вазифалар ижросига бағишланган навбатдан ташқари йиғилиш ўтказилди.йиғилишда ДСҚ марказий аппарати шахсий таркиби ва пойтахтимиздаги ... этилгани тўғрисидаги Давлат солиқ қўмитасининг буйруғи эълон қилинди.йиғилишда Тошкент шаҳри давлат солиқ хизмати органларининг ходимлар таркибини ...\nичига олган 5 та ташаббусни амалиётга жорий этиш масалалари бўйича йиғилиш ўтказди. Аввал хабар қилинганидек, 19 март куни шу борада видеоселектор ... хабар қилинганидек, 19 март куни шу борада видеоселектор йиғилиши ўтказилиб, бирламчи вазифалар белгилаб берилган эди. Уларга асосан ...


"Динамо" сўнгги бор "Қизилқум"ни қачон мағлуб этганини биласизми?\n17 март, 10:10\nБугун Суперлиганинг 3-турида Самарқанднинг “Динамо” клуби ўз уйида Навоийнинг “Қизилқум” жамоасини қабул қилади.\nБиласиз, дастлабки икки турда “Динамо” ютқазган бўлса, “Қизилқум” аксинча 100 фоизли натижа қайд этиб турибди. Бу галги учрашув айниқса мезбонлар учун жуда муҳим. Чунки ҳозирча “Динамо” ҳисобида очко йўқ.\nҲозирга қадар ушбу жамоалар 36 маротаба майдонда тўқнаш келишган. “Динамо” 10 та ўйинда ютган, “Қизилқум” эса 16 та баҳсда рақибидан устун келган. Яна 10 учрашувда дуранг кузатилган.\n“Динамо” сўнгги бор “Қизилқум”ни 2014 йилги мавсумда мағлуб этган. Ўшанда Самарқандда 2:1 ҳисобида устун келган. Шундан бери рақибига очко улашиб келмоқда. Навоийликлар учун "Динамо" майдони анча "қулай". Кўрамиз, бу сафар нима бўларкин?


Дунё давлатлари Ҳаитига ёрдам қўлини чўзмоқда\nДунё давлатлари кучли зилзиладан азият чеккан Ҳаити аҳолисига ёрдамга ошиқмоқда. Қурбонлар ва талафотларнинг ҳақиқий миқёсини баҳолаш ҳозирча имконсиз. Ҳаити расмийларига кўра, қурбонлар сони юз мингдан ортиши мумкин.\nСешанба куни Ҳаитида Рихтер шкаласи бўйича 7 баллни ташкил этган зилзила ортидан 5.9 ва 5.5 балл куч билан қайта ер силкинишлари қайд этилган. Пойтахт Порт-о-Пренсда кўплаб турар-жой ва маъмурий биноларга шикаст етган, касалхона, мактаб, ҳукумат бинолари вайрон бўлган.\nАҚШ президенти Барак Обама Ҳаитида кучли зилзиладан азият чеккан аҳолига Вашингтон зудликда, ҳар томонлама ёрдам беришини маълум қилди.\n- Ҳаити ер остида қолган одамларни қидиришда Қўшма Штатлар ёрдамига таяниши мумкин. Яқин кунларда Ҳаитига озиқ-овқат, ичимлик суви ва дори-дармон жўнатамиз, деди Барак Обама.\nШунингдек, Европа Иттифоқи ва Лотин Америкаси давлатлари ҳам Ҳаитига ёрдамларни ваъда қилган. Жумладан, Германия 1,450.000 доллар маблағ ажратишини билдирди.\nҲалок бўлганлар орасида БМТ ходимлари ва халқаро тинчликпарвар кучлар таркибида ҳизмат қилган ҳарбийлар ҳам бор.\nБМТ Бош котиби Бан Ки Мун Ҳаитида зилзиладан азият чеккан аҳолига инсонпарварлик ёрдамларини етказиш ва қутқарув ишларини мувофиқлаштириш учун фавқулодда вазиятлар бўйича мутахассислар гуруҳи бу мамлакатга йўл олганини билдирди.\n- Бундан ташқари, фавқулодда холатлар учун мўлжалланган марказий жамғармамиз ҳисобидан 10 миллион доллар ажратаяпмиз, деди Бан Ки Мун.\nЖаҳон банки ҳам Ҳаитига ёрдам сифатида 100 миллион доллар маблағ ажратишини билдирди.\nКариб кўрфазидаги Ҳаитида 9 миллион киши яшайди. Халқаро Қизил Хоч ташкилоти ҳисоб-китобларига кўра, ҳозирги пайтда Ҳаитида қарийб уч миллион одам ёрдамга муҳтож.


Хакан Чалханҳғлу: “Байер”да ҳали имконият бор » Скачать музыку бесплатно новинки музыки 2016-2017\nХакан Чалханҳғлу: “Байер”да ҳали имконият бор\nКомментариев: 0 Просмотров: 119 Дата: 11-03-2016, 15:03 Хабарингиз бор, кеча ЕЛнинг нимчорак финал учрашувлари бўлиб ўтди. Унда жумладан “Вильярреал” ўз майдонида“Байер”ни қабул қилиб 2:0 ҳисобида мағлубиятга учратди. Ўйиндан сўнг эса германияликлар ярим ҳимоячиси Хакан Чалканўғлу ўз фикрларини билдириб ўтди. Бу ҳақда rp-online.de хабар бермоқда- Кейинги босқичга чиқишни жуда хоҳлаймиз. Ҳозирги ҳоладда бу бироқ қийин. Лекин ҳали ҳеч нарса ҳал бўлгани йўқ. Биз уйдаги ўйинда имкониятлардан фойдаланмоқчимиз, - дейди Чалканўғлу. - деб хабар бермоқда Stadion.uz нашри.


Олма қон таркибидаги холестерин миқдорини пасайтириш хусусиятига эга. Унинг пўстлоғи саратон касаллигини олдини олишда фойдали ҳисобланади. Олмани пўстлоғи билан ейишга ҳаракат қилинг. Бу тарзда истеъмол қилиш орқали организмга кверцетин ва витамин С киради.\nТарвуз таркибида озиқ моддалар билан бирга В 1, В 2, С, РР витаминлари, каротин, қанд мавжуд. Улар организмда моддалар алмашинуви ва овқат ҳазм қилиш тизимини яхшилаш имконини беради. Иссиқ кунларда кўп миқдорда тарвуз ейиш орқали ортиқча вазн муаммосидан қутулиш мумкин.\nБанан спортчиларнинг меваси ҳисобланади. Чунки у инсонга энергия бағишлаш хусусиятига эгадир. Спорт майдончасида бир ярим соат тинимсиз шуғулланиш учун иккита банан ейиш кифоя қилар экан. Буни тадқиқотлар кўрсатмоқда. Унинг таркибида В 6 витамини мавжуд бўлиб, у қондаги глюкоза миқдорини меъёрлаштириб, кайфиятни яхшилайди. Банан камқонликда ёрдам беради. Калий моддаси юрак фаолиятини ва организмдаги сув балансини яхшилайди.\nЁз фаслида кўпчиликни чивин чақиб, безовта қилади. Бу пайтда қийналмаслик учун банандан самарали фойдаланинг. Чивин чаққандан сўнг банан пўстлоғини қўйиш керак.\nУнинг таркибида кўп миқдорда қанд, фермент, микроэлементлар (мисол учун йод) ва В 1, Р, РР витаминлари мавжуд. Шу боис, нок шарбати танага фойдали ҳисобланади. Нок яраларни тез фурсатда битишига ёрдам беради. Ҳароратни тушириш хусусиятига ҳам эга. Нок таркибидаги калий юрак фаолиятини яхши ишлашини таъминлайди. Нок йод моддасига бой бўлиб, қон томирлари фаолиятини яхшиланишига ёрдам беради. Нок меваси ичак фаолиятини яхшилаб, бактерияларга қарши курашиш хусусиятига ҳам эга. Унинг ҳиди қанча хушбўй бўлса, шунча фойдалидир.\nОлхўри темир моддасига бойдир. Олхўри, айниқса, жиғилдон қайнаганда, ичак фаолиятидаги кераксиз моддаларни чиқаришда ёрдам беради. Шу билан бирга, атеросклероз, бод (ревматизм) касаллигида фойдалидир.


УЙЛАНИШДАН ҚЎРҚАДИГАН ЙИГИТЛАР » O'zbekiston musulmonlar idorasi Qashqadaryo viloyati vakilligi rasmiy sayti\n9-11-2020, 12:07 364 Ўқиш режими + -\nУЙЛАНИШДАН ҚЎРҚАДИГАН ЙИГИТЛАР (БИРИНЧИ ҚИСМ)\nБўйдоқликда бойлик йўқ - дейди донишманд халқимиз. Бундай олганда карьера қилиш, касб-кори ортидан нуфуз ортирришдан асосий мақсад тўкин ва фаровон ҳаёт қуриш демакдир. Аммо ёлғизликда топган мол-давлатда барака бўлмайди. Бунинг устига топганингни асраб-авайлаб, тежаб-тергаб ишлатадиган инсон бўлмаса, эртанги кунга умид уйғотадиган фарзандлар бўлмаса, албатта чўнтакка бугун эрталаб кирган пулнинг кечга бориб чўғи камаяди. Қолаверса, оила — умид маскани. Ҳар қандай ҳолатда ҳам оилали одамнинг эртаси билан боғлиқ ширин ташвиши бўлади. Ана шу ташвиш ўйида оилали киши исрофгарчиликка йўл қўймайди. Тежамкорлик бўлган жойда эса барака, файз ва албатта меҳр-оқибат кўтарилмайди. Айрим юрдошларимиз бундай оддий ҳақиқатларни ё билмайдилар ёки тан олгилари келмайди.\n— Балки аллақачон уйланиш ёшига етиб, оила қуришни кечиктираётган йигитларимизга топаётган пулига бегонанинг (уларнинг назарида хотин бегона) шериклик қилиши ёқмас?- дейди Тошкент шаҳрилик муштарийимиз Феруза Маткаримова.- Бундай хулосага келишимга сабаб маҳалламизда ўттиз беш ёшларга бориб қолган, нуфузли идорада ишлайдиган, қўш дипломли, бир неча марта хорижий давлатларда малака оширган йигит бор. онасидан “қачон келин туширасиз?” деб сўраса, аёл хижолат бўлиб, “ўғлимга бу ҳақида гапириб бўлармиди? Уни бу дейди, буни у дейди, учрашган қизларидан айб топаверади. Ўзим ҳам қачон шу ўғлимдан хотиржам бўламан, деб юрак-бағрим ўртаниб адо бўлдим”, дейди. У уйланса маҳалламизда тагли-тугли, олий маълумотли, ақлли қизлар кўп. Аммо негадир номаълум сабабларга кўра уйланишни пайсалга солиб юрибди. Ҳар куни эрталаб савлат тўкиб хизмат машинасида ишга боради. Ука-сингилларининг болалари мактаб ёшига етган, йигит уларга ҳавас ҳам қилмайдими, дейман. Ҳатто маҳалламизда “фалончининг яширинча уйланиб олган хотини бор экан, бир бева хотинга уйланган экан” деган гап-сўзлар ҳам чиқди. Энг ачинарлиси, ундан ўрганиб 22-23 ёшли бошқа йигитларимиз ҳам, аввал карьера қилай, ўзимни тиклаб олай, уй-жой, мошина қилиб сўнг уйланаман, дейдиган бўлган...\nПайғамбар алайҳиссалом бир ҳадисларида шундай марҳамат қилганлар: "Никоҳ менинг суннатимдир, ким суннатимдан воз кечса, у мендан эмас"(яъни умматимдан эмас). Яна бир муборак каломда “Никоҳ билан кўпайишинглар, зеро барака никоҳдадир” дейиш билан ҳам Пайғамбар алайҳиссалом умматларини оила қуришга даъват этганлар.\nҚолаверса, оилавий никоҳ фарзандлар билан баракотли бўлади.\nМанба: Азон.Уз Давоми бор...


Ёруғлик даражаси ҳосилдорликка қандай таъсир кўрсатади? | АгроОлам.Uz\nДомой Иссиқхона Ёруғлик даражаси ҳосилдорликка қандай таъсир кўрсатади?\nЛюкс (белгиланиши: лк, lx) — ёруғликни ўлчаш бирлиги.\nЛюкс 1м2 майдон юзасини унга тушаётган 1 лм миқдордаги нур оқимининг ёритилишига тенг. Соддороқ қилиб айтганда, люксда нур тушаётган майдон юзаси ёритилиши ўлчанади. Ёрилитиш даражаси люксметр деб аталадиган асбоб ёрдамида ўлчанади. Аксарият сабзавот экинлари учун куннинг оптимал узунлиги 12-16 соатни ташкил этади. Минимал 8-10 соат.\nТоматлар (Помидор) ёруғликка жуда сезгир ва талабчандир. Паст ёруғлик ҳолатидан юқори ёритилишга кескин ўтиши улар учун жуда зарарлидир. Паст ёруғликда томат палаги бўйига чўзилишни бошлайди, танаси ингичкалашади, барглари майдалашади ва ранги оч тусга киради, гулшода 10 баргдан кейин шакллана бошлайди. Бундай ҳолатларда томат гулшодаси жуда суст ривожланади, гуллар сони камаяди ва мева тугмайди.\nЁруғлик даражаси 2000-3000 лк атрофида бўлганда ўсимликда нафас олиш учун сарфланган озуқа миқдори фотосинтездан келган миқдордан ошиб кетади, шу сабабли генератив органлар шакланиши, гулшода ривожланиши ва гуллаши, мева тугиши учун ёруғлик интенсивлиги 4000-6000 лкдан паст бўлмаслиги лозим.\nТомат ўсимлиги учун оптимал ёруғлик 20000 люксни ташкил этади. Қуёшли кунлар сони қанча кўп бўлса, шунча мева мазаси ортиб боради.\nБодринг учун кун давомида оптимал ёритилиш 10-12 соатни ташкил этади. Бодринг – ёруғликка талабчан бўлиб, лекин маълум даражагача ёруғлик интенсивлигини ошишини қабул қилади (оптимал ёруғлик даражаси 15000 лк) ва қисқа кун ўсимликлари гуруҳига киради. Қиска кун шароитида (10-12 соат) ўстирилганда ҳосилдорлик ошади, ривожланиш жараёнлари тезлашади. Куннинг узунлиги 16 соатгача узайганда мева тугиши чўзилиб кетади, ҳосилдорлик тушиб кетади. Ёруғлик тақчиллиги мавжуд шароитларда сунъий ёритиш амалга оширилади, бунинг учун люминесцент лампалардан (1м2 га оптимал қувват 400 Вт), ультрабинафша рангли лампалардан ва юқори босимли натрий лампалардан фойдаланилади.\nБодрингларни электродли ёритиш ҳосилдорликни оширади ва уни пишиш муддатини 20-25% га тезлаштиради. Ёруғлик тақчиллиги кузатилганда минимал талаб — бу 50-100 Вт/м2 қувватга эга ёритгичлардан фойдаланиш. Ёруғлик даражаси 10000-12000 лк мавжудлиги яхши ҳосил гаровидир. Ёруғлик даражаси 20000 лкга етиши маҳсулдорликни бир неча баробарга ортиради.\nМанба: Умид Ахунов, Agrohouse


С начала работы biznes-daily.uz 8 048 113\n27.01.2018 | Номер: №10(2333) | |\n“Ko‘chmas mulk savdo xizmati” МЧЖ ҳудудий филиалларида Ўзбекистон Республикаси Вазирлар Маҳкамасининг 2015 йил 7 октябрдаги 285-қарорига асосан савдо ташкил этилган ер участкаларига бўлган доимий фойдаланиш ҳуқуқларининг танлов натижалари тўғрисида ахборот\nСавдо куни –15.12.2017 йилда белгиланган. Савдо натижаси тақдим этилган сана – 9.01.2018 й.\n1. Маҳалла гузари таркибида савдо ва маиший хизмат кўрсатиш нуқтаси қуриш учун Жарқўрғон тумани, Сурхон ҚФЙ, Авлод маҳалласи ҳудудидан 600.0 кв.м.дан иборат ер участкасининг доимий фойдаланиш ҳуқуқининг бошланғич баҳоси – 450895 сўм 26 тийин, сотилиш баҳоси – 500 000 сўм. 2. Савдо ва маиший хизмат кўрсатиш нуқтаси қуриш учун Жарқўрғон тумани, Деҳқонобод ҚФЙ, Ўзбекистон маҳалласи ҳудудидан 300.0 кв.м.дан иборат ер участкасининг доимий фойдаланиш ҳуқуқининг бошланғич баҳоси – 225447,63 сўм, сотилиш баҳоси – 902 000 сўм. 3. Сунъий чим қопламали спорт майдончаси қуриш учун Жарқўрғон тумани, Чоржўй ҚФЙ, Офтобқўрғон маҳалласи ҳудудидан 1200.0 кв.м.дан иборат ер участкасининг доимий фойдаланиш ҳуқуқининг бошланғич баҳоси – 901790,52 сўм, сотилиш баҳоси – 901790,52 сўм. 4. Савдо ва маиший хизмат кўрсатиш нуқтаси қуриш учун Жарқўрғон шаҳри, Янгиобод маҳалласи 100.0 кв.м.дан иборат ер участкасининг доимий фойдаланиш ҳуқуқининг бошланғич баҳоси – 114 533,32 сўм, сотилиш баҳоси – 8 000 000 сўм. 5. Саиший хизмат кўрсатиш нуқтаси қуриш учун Жарқўрғон тумани, Сурхон ҚФЙ, Ўрикли маҳалласи ҳудудидан 500.0 кв.м.дан иборат ер участкасининг доимий фойдаланиш ҳуқуқининг бошланғич баҳоси – 375 746,05 сўм, сотилиш баҳоси –600 000 сўм. 6. Савдо ва маиший хизмат кўрсатиш нуқтаси қуриш учун Жарқўрғон тумани, Чоржўй ҚФЙ, Офтобқўрғон маҳалласи ҳудудидан 300.0 кв.м.дан иборат 1-ер участкасининг доимий фойдаланиш ҳуқуқининг бошланғич баҳоси – 225 447,63 сўм, сотилиш баҳоси – 1 500 000 сўм. 7. Савдо ва маиший хизмат кўрсатиш нуқтаси қуриш учун Жарқўрғон тумани, Чоржўй ҚФЙ, Офтобқўрғон маҳалласи ҳудудидан 300.0 кв.м.дан иборат 2-ер участкасининг доимий фойдаланиш ҳуқуқининг бошланғич баҳоси – 225447,63 сўм, сотилиш баҳоси – 1 000 000 сўм. 8. Савдо ва маиший хизмат кўрсатиш нуқтаси қуриш учун Жарқўрғон тумани, Чоржўй ҚФЙ, Офтобқўрғон маҳалласи ҳудудидан 300.0 кв.м.дан иборат 3-ер участкасининг доимий фойдаланиш ҳуқуқининг бошланғич баҳоси – 225 447,63 сўм, сотилиш баҳоси – 1 200 000 сўм. 9. Савдо дўкони биноси қуриш учун Бойсун тумани маркази Шўрсой маҳалласи ҳудудидан 200.0 кв.м.дан иборат ер участкасининг доимий фойдаланиш ҳуқуқининг бошланғич баҳоси – 199 376,6 сўм, сотилиш баҳоси – 300 000 сўм. 10. Молхона фермаси биноси қуриш учун Денов тумани, Фарғона ҚФЙ, Оловуддин маҳалласи ҳудудидан 5000.0 кв.м.дан иборат ер участкасининг доимий фойдаланиш ҳуқуқининг бошланғич баҳоси – 3 757 460, 50 сўм, сотилиш баҳоси – 3 900 000 сўм. 11. Тахта қирқиш ва брикет ишлаб чиқариш цехи қуриш учун Денов тумани, Қизилжар ҚФЙ, Пастқизилжар маҳалласи ҳудудидан 1000.0 кв.м.дан иборат ер участкасининг доимий фойдаланиш ҳуқуқининг бошланғич баҳоси – 751 492,1 сўм, сотилиш баҳоси – 900 000 сўм. 12. Савдо нуқталари қуриш учун Олтинсой тумани, Чеп ҚФЙ, Чеп маҳалласи ҳудудидан 200.0 кв.м.дан иборат 1-ер участкасининг доимий фойдаланиш ҳуқуқининг бошланғич қиймати – 197 268 сўм, сотилиш қиймати – 250 000 сўм. 13. Сунъий қопламали спорт майдончаси қуриш учун Олтинсой тумани, Қорлиқ ҚФЙ, Қорлиқ маҳалласи 1200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 1 183 608 сўм, сотилиш қиймати – 1 200 000 сўм. 14. Савдо ва маиший хизмат кўрсатиш нуқтаси биноси қуриш учун Қизириқ тумани, Бандихон ҚФЙ, Бектепа маҳалласи ҳудудидан 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 150 300 сўм, сотилиш қиймати – 300 000 сўм. 15. Икки қаватли маиший хизмат кўрсатиш биноси қуриш учун Қумқўрғон туман маркази, Дўстлик маҳалласи 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 229 066,64 сўм, сотилиш қиймати – 250 000 сўм. 16. Савдо маиший хизмат кўрсатиш шохобчаси биноси қуриш учун Музработ тумани, Бешқўтон ҚФЙ, Бодомзор маҳалласи ҳудудидан 72.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 71 016,18 сўм сотилиш қиймати – 71 016,18 сўм. 17. Автомобилларга техник хизмат кўрсатиш шохобчаси биноси қуриш учун Музработ тумани, Бешқўтон ҚФЙ, Мустақиллик маҳалласи ҳудудидан 100.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 98 633,58 сўм, сотилиш қиймати – 98 633,58 сўм. 18. Савдо маиший хизмат кўрсатиш шохобчаси биноси қуриш учун Музработ тумани, Бешқўтон ҚФЙ, Оби ҳаёт маҳалласи ҳудудидан 100.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 98 633,58 сўм, сотилиш қиймати – 800 000 сўм. 19. 1-савдо маиший хизмат кўрсатиш шохобчаси биноси қуриш учун Музработ тумани, Музработ ҚФЙ, Дўстлик маҳалласи ҳудудидан 50.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 49 316,79 сўм, сотилиш қиймати 90 000 сўм. 20. Савдо маиший хизмат кўрсатиш шохобчаси биноси қуриш учун Музработ тумани, Музработ ҚФЙ, Дўстлик маҳалласи ҳудудидан 50.0 кв.м.дан иборат 2-ер участкасининг доимий фойдаланиш ҳуқуқининг бошланғич қиймати – 49 316,79 сўм, сотилиш қиймати – 100 000 сўм. 21. 1-савдо маиший хизмат кўрсатиш шохобчаси биноси қуриш учун Музработ тумани, Бешқўтон ҚФЙ, Бодомзор маҳалласи ҳудудидан 30.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 29 590,07 сўм, сотилиш қиймати – 29 590,07 сўм. 22. Савдо ва маиший хизмат кўрсатиш нуқтаси биноси қуриш учун Қизириқ тумани, Бандихон ҚФЙ, Сарой маҳалласи ҳудудидан 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 150 300 сўм, сотилиш қиймати – 200 000 сўм. 23. Савдо ва маиший хизмат кўрсатиш шохобчаси ва автомобилларга техник хизмат кўрсатиш ҳамда кичик спорт ўйингоҳи қуриш учун Денов тумани, Наврўз ҚФЙ, Наврўз маҳалласи ҳудудидан 2500.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 1 878 730,25 сўм, сотилиш қиймати – 2 200 000 сўм. 24. Озиқ-овқат маҳсулотлари савдо дўкони биноси қуриш учун Ангор тумани, Таллимарон ҚФЙ, Юқори Таллимарон маҳалласи ҳудудидан 100.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 98 633,6 сўм, сотилиш қиймати – 150 000 сўм. 25. Маиший хизмат кўрсатиш нуқтаси биноси қуриш учун Ангор тумани, Алишер Навоий ҚФЙ, Зартепа маҳалласи ҳудудидан 450.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 443 851,1 сўм, сотилиш қиймати – 500 000 сўм. 26. Маиший хизмат кўрсатиш нуқтаси биноси қуриш учун Ангор тумани, Ўзбекистон МФЙ, Ойбек кўчаси ёқасидан 100.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 98 633,6 сўм, сотилиш қиймати –400 000 сўм. 27. Тикувчилик цехи биноси қуриш учун Ангор тумани, маркази Ўзбекистон маҳалласи, Ойбек кўчаси ёқасидан 90.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 88 770,2 сўм, сотилиш қиймати – 500 000 сўм. 28. Тадбирлар ўтказиш маркази биноси қуриш учун Ангор тумани, Алишер Навоий ҚФЙ, Зартепа маҳалласи ҳудудидан 1200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 1 183 603 сўм, сотилиш қиймати – 2 000 000 сўм. 29. 2-қандолат маҳсулотлари ишлаб чиқариш цехи биноси қуриш учун Ангор тумани маркази Наврўз маҳалласи Наврўз массивидан 600.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 591 801,5 сўм, сотилиш қиймати – 700 000 сўм. 30. Бир қаватли 1-қандолат маҳсулотлари ишлаб чиқариш цехи биноси қуриш учун Ангор тумани маркази Наврўз маҳалласи Наврўз массивидан 600.0 кв.м.дан иборат ер участкасини доимий фойдаланиш ҳуқуқининг бошланғич қиймати – 591 801,5 сўм, сотилиш қиймати – 600 000 сўм. 31. 1-автомобилларга техник хизмат кўрсатиш нуқтаси биноси қуриш учун Ангор туман маркази, Наврўз маҳалласи, Наврўз массивидан 200.0 кв.м.дан иборат ер участкасининг доимий фойдаланиш ҳуқуқининг 600.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 197 267,2 сўм, сотилиш қиймати – 400 000 сўм. 32. 2-автомобилларга техник хизмат кўрсатиш нуқтаси биноси қуриш учун Ангор туман маркази, Наврўз маҳалласи, Наврўз массивидан 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 197 267,2 сўм, сотилиш қиймати – 300 000 сўм. 33. Маиший хизмат кўрсатиш нуқтаси биноси қуриш учун Ангор тумани маркази, Наврўз маҳалласи ҳудудидан 300.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 295 900,7 сўм, сотилиш қиймати – 300 000 сўм. 34. Дорихона биноси қуриш учун Шеробод тумани, Шеробод шаҳри, Ёшлик маҳалласи ҳудудидан 96.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 109 958,4 сўм, сотилиш қиймати – 5 000 000 сўм. 35. Гинекология маркази ва тикувчилик цехи биноси қуриш учун Шеробод тумани, Шеробод шаҳри, Ёшлик маҳалласи 96.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 109 958,4 сўм, сотилиш қиймати – 500 000 сўм. 36. Маиший хизмат кўрсатиш биноси қуриш учун Шеробод тумани, Шеробод шаҳри, Ёшлик маҳалласи ҳудудидан 96.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 109 958,4 сўм, сотилиш қиймати – 800 000 сўм. 37. Маиший хизмат кўрсатиш биноси қуриш учун Шеробод тумани, Шеробод шаҳри, Ёшлик маҳалласи ҳудудидан 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 229 080 сўм, сотилиш қиймати – 500 000 сўм. 38. Савдо ва маиший хизмат кўрсатиш нуқтаси қуриш учун Жарқўрғон тумани, Оққўрғон ҚФЙ, Қораёнтоқ маҳалласи 150.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 112 723,81 сўм, сотилиш қиймати – 200 000 сўм. 39. Савдо ва маиший хизмат кўрсатиш шохобчаси биноси қуриш учун Термиз тумани, Пахтаобод ҚФЙ, Қахрамон маҳалласи ҳудудидан 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 140 400 сўм, сотилиш қиймати – 650 000 сўм. 40. Омухта ем сотиш шохобчаси биноси қуриш учун Термиз тумани, Пахтаобод ҚФЙ, Қаҳрамон маҳалласи ҳудудидан 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 140 400 сўм, сотилиш қиймати – 500 000 сўм. 41. Омухта ем сотиш шохобчаси биноси қуриш учун Термиз тумани, Паттакесар ҚФЙ, Мангузар маҳалласи ҳудудидан 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 811 700 сўм, сотилиш қиймати – 7 500 000 сўм. 42. Қурилиш моллари, ем сотиш шохобчаси, минерал ўғит сотиш дўкони, савдо ва маиший хизмат кўрсатиш шохобчаси биноси қуриш учун Термиз тумани, Пахтаобод ҚФЙ, Аму соҳил маҳалласи ҳудудидан 400 кв.м.дан иборат ер участкасининг доимий фойдаланиш ҳуқуқининг бошланғич қиймати – 1 902 168 сўм, сотилиш қиймати – 2 000 000 сўм. 43. Савдо ва маиший хизмат кўрсатиш шохобчаси биноси қуриш учун Термиз тумани, Паттакесар ҚФЙ, Наврўз маҳалласи ҳудудидан 400.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 1 892 680 сўм, сотилиш қиймати – 2 400 000 сўм. 44. Омухта ем сотиш шохобчаси биноси қуриш учун Термиз тумани, Паттакесар ҚФЙ, Паттакесар маҳалласи ҳудудидан 200 кв.м.дан иборат ер участкасининг доимий фойдаланиш ҳуқуқининг бошланғич қиймати – 140 400 сўм, сотилиш қиймати – 140 400 сўм. 45. Эркаклар ва аёллар гўзаллик салони биноси қуриш учун Термиз тумани, Паттакесар ҚФЙ, Паттакесар маҳалласи ҳудудидан 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 140 400 сўм, сотилиш қиймати – 150 000 сўм. 46. Кафе-бар, савдо ва маиший хизмат кўрсатиш шохобчаси биноси қуриш учун Термиз тумани, Паттакесар ҚФЙ, Паттакесар маҳалласи ҳудудидан 600 кв.м.дан иборат ер участкасининг доимий фойдаланиш ҳуқуқининг бошланғич қиймати – 421 195 сўм, сотилиш қиймати – 450 000 сўм. 47. Тикувчилик цехи биноси қуриш учун Термиз тумани, Паттакесар ҚФЙ, Паттакесар маҳалласи ҳудудидан 300 кв.м.дан иборат ер участкасининг доимий фойдаланиш ҳуқуқининг бошланғич қиймати – 210 600 сўм, сотилиш қиймати – 250 000 сўм. 48. Савдо ва маиший хизмат кўрсатиш шохобчаси биноси қуриш учун Термиз тумани, Паттакесар ҚФЙ, Паттакесар маҳалласи ҳудудидан 200.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 210 600 сўм, сотилиш қиймати – 150 000 сўм. 49. Гўшт дўкони ва новвойхона биноси қуриш учун Термиз тумани, Паттакесар ҚФЙ, Паттакесар маҳалласи ҳудудидан 200 кв.м.дан иборат ер участкасининг доимий фойдаланиш ҳуқуқининг бошланғич қиймати – 210 600 сўм, сотилиш қиймати – 150 000 сўм. 50. Савдо ва маиший хизмат кўрсатиш шохобчаси биноси қуриш учун Термиз тумани, Янгиариқ ҚФЙ, Айритом маҳалласи ҳудудидан 300.0 кв.м.дан иборат ер участкасининг доимий фойдаланиш ҳуқуқининг бошланғич қиймати – 1 419 600 сўм, сотилиш қиймати –1 500 000 сўм. 51. Савдо ва маиший хизмат кўрсатиш шохобчаси биноси қуриш учун Термиз тумани, Учқизил ҚФЙ, Янгиҳаёт маҳалласи 400 кв.м.дан иборат ер участкасининг доимий фойдаланиш ҳуқуқининг бошланғич қиймати – 217 312 сўм, сотилиш қиймати – 800 000 сўм. 52. Савдо мажмуаси биноси қуриш учун Термиз тумани, Паттакесар ҚФЙ, Мангузар маҳалласи ҳудудидан 300 кв.м.дан иборат ер участкасининг доимий фойдаланиш ҳуқуқининг бошланғич қиймати – 210 600 сўм, сотилиш қиймати – 500 000 сўм. 53. Савдо ва маиший хизмат кўрсатиш шохобчаси биноси қуриш учун Термиз тумани, Учқизил ҚФЙ, Орол маҳалласи ҳудудидан 100 кв.м.дан иборат ер участкасининг доимий фойдаланиш ҳуқуқининг бошланғич қиймати – 70 200 сўм, сотилиш қиймати – 100 000 сўм.


Парижда «Қонундаги ўғрилар» деб номланган мафия қўлга олинди » Ўзбекистон янгиликлари – Zamin.uz\nБу жиноий гуруҳ жами 35 кишидан иборат бўлиб, уларнинг саккиз нафари аёллар эди. Қолаверса, мафия аъзоларининг барчаси жиноят оламидаги «Қонундаги ўғри» титулига эга. Бундан ҳам ташқари, мафия аъзоларининг асосий қисми Грузия фуқаролари бўлиб чиқди.\nПариж полицияси вакилларининг маълумот беришига қараганда, ушбу мафияга қарши икки йил олдин жиноий иш қўзғатилган ва ўғрилар қидирувда бўлган. Уларни излаш билан Париж полициячиларидан ташқари, Европол ҳамда Интерпол халқаро ташкилотлари ҳам шуғулланиб келган.\n«Қонундаги ўғрилар» мафияси асосан майда ўғирликлар, қароқчилик, тамаки маҳсулотлари контрабандаси билан машғул бўлган. Қотилликлар, йирик ўғирлик ҳаракатларини ҳеч қачон содир этишмаган. Шу нарса уларни қидириб топишда ҳуқуқни муҳофаза қилиш ташкилотларига жиддий мушкулотлар туғдириб келган.\nАлбатта, ўғриларни қўлга олишда Грузия элчихонаси ҳам катта ёрдам берди.\nҚўлга олинганларнинг уйи тинтув қилинганда, 70 минг евро миқдорида пул, тўппончалар ва ноқонуний тарзда сақланиб келинган транспорт воситалари борлиги аниқланди. Тинтув Франция, Италия, Испания ва Португалияда ташкил этилди. Сабаби, ўғриларнинг кўпчилиги шу мамлакатларда беркиниб-пусиб ўз жиноятларини амалга оширган.\nЯнгиликлар » Дунё » Парижда «Қонундаги ўғрилар» деб номланган мафия қўлга олинди\n10:38 Испанияда ўнлаб кишилар от гўштини сотиш иши бўйича ушланди\n00:18 Қозоғистоннинг Олмаота шаҳрида собиқ нотариус ва полициячилардан иборат мафия қўлга олинди…\n13:36 Парижда Al Jazeera журналистлари дронлардан фойдалангани учун қўлга олинди


Россия 1 мартдан Жанубий Кореяга авиақатновларни тўхтатади - Daryo\n21:24, 26.02.2020 31905\nРоссия ҳукумати коронавирус сабабли 1 март кунидан бошлаб Жанубий Корея билан авиақатновларни тўхтатади. Бу ҳақда мамлакат бош вазири ўринбосари Татьяна Голикова маълум қилди, деб ёзмоқда Meduza. Унинг сўзларига кўра, «Аэрофлот» ва «Аврора» компаниялари Жанубий Кореяга парвозларни давом эттиради.\n«РБК»нинг ёзишича, Россиянинг S7 Airlines авиакомпанияси парвозларнинг чекланиши ва чекловнинг «Аэрофлот» ва «Аврора» компанияларига тааллуқли эмаслигини авиаташувлар бозорида рақобатнинг бузилиши деб атамоқда. Айни пайтда Жанубий Кореяга парвозларни «Аэрофлот», «Аврора», S7 Airlines ва «Якутия» авиакомпаниялари амалга оширмоқда.\nШунингдек, Россия расмийлари мамлакат фуқароларини Италияга сафар қилмасликка чақирмоқда. Италия билан авиақатновларни тўхтатиш режалаштирилмаяпти.\nРоссия 28 февралдан бошлаб Эрон фуқароларига виза беришни тўхтатади. Тақиқнинг қачонгача давом этиши номаълум.\nХитой билан авиқатновларга қўйилган чеклов камида 1 апрелгача давом этади. Шунингдек, Хитой билан чегараларни кесиб ўтишга қўйилган чеклов ҳам шу санага қадар давом этади.\nГоликованинг маълум қилишича, Россия расмийларининг ихтиёрида коронавируснинг тирик штаммаси мавжуд ҳамда олимлар вакцина устида иш олиб бормоқда, шу пайтга қадар бешта намуна яратилди.\n«Роспотребнадзор» раҳбари Анна Попованинг маълум қилишича, Россияда пневмония билан оғриган барча беморлар қўшимча равишда коронавирусга текширилади.\nМавзуга доир: Turkish Airlines самолёти йўловчиларда коронавирус мавжудлиги гумони сабабли Истанбулдан қайтариб юборилди\nЖанубий Корея коронавирус тарқалиши бўйича Хитойдан кейинг иккинчи йирик марказга айланди. Мазкур мамлакатда коронавирус 1261 кишида аниқланган, 12 киши вафот этган. Италияда вирус билан касалланганлар сони 374 кишига етган, 12 киши вафот этган. Эрон вирус қурбонлари сони бўйича Хитойдан кейинги иккинчи мамлакат бўлди. Мамлакатда коронавирусдан вафот этганлар сони 19 кишига етган, касалликни юқтириб олганлар сони эса 139 кишига етган.\nСўнгги маълумотларга кўра, Бразилияда биринчи марта коронавирусга чалиниш ҳолати тасдиқланди. Испаниянинг Тенерифе оролидаги H10 Costa Adeje Palace меҳмонхонасида карантин эълон қилинди.\nХитой Миллий соғлиқни сақлаш комиссияси мамлакатнинг материк қисмида коронавирус инфекцияси билан касалланганлар сони 78 минг кишидан ошиб кетгани, улардан камида 29 минг нафари даволаниб, касалхонадан чиқарилганини маълум қилди. Касалликни юқтириб олиш билан боғлиқ 78 064 та тасдиқланган ҳолат қайд этилган, 29 745 кишига касалхоналардан уйига жавоб берилган, вафот этганларнинг умумий сони эса 2715 кишига етган.\nМавзуга доир: Хитой коронавируси бўйича 26 февралнинг асосий хабарлари\n11:18, 28.06.2021 82863\n21:30, 28.06.2021 66908\nЖанубий африкалик оддий йигитнинг дунёдаги энг бой одамга айланиши. Келажакни «кашф этган» Илон Маск\n23:55, 07.07.2021 57764\n13:52 Бугун 4975\n13:36 Бугун 931\n13:20 Бугун 2092\n13:05 Бугун 8145\n23:38, 25.07.2021 91778\n21:15, 25.07.2021 81748\n01:48, 26.07.2021 76396\n23:42, 25.07.2021 63658


Чумоли бошидек катталикдаги, моторсиз робот 134 метр/соат тезликда югура олади! (+видео) - Terabayt.Uz\nЧумоли бошидек катталикдаги, моторсиз робот 134 метр/соат тезликда югура олади! (+видео)\nМэрилен университетидаги профессор Сара Бергбрейтер (Sarah Bergbreiter) лабораториясида Райан Сен-Пьер раҳбарлигидаги тадқиқотчилар гуруҳи ўта кичкина робот ясашди. Атиги чумолининг бошичалик келадиган бу миттивойнинг оғирлиги атиги бир миллиграм!\nЎҚИНГ: Оила қуришни истаган робот – Саудия фуқароси София сингилли бўлди! (+видео)\nРоботнинг ўлчамлари 2,5х1,6х0,7 миллиметрни ташкил этади. Унга ғилдираксимон тўртта оёқ ўрнатилган. «Кичкина деманг бизни...» деганларидек, ушбу роботча сониясига 37,3 миллиметр тезликда чопа олади. Тушунарли тарзда ифодаласак, бу – соатига 134 метр, деганидир.\nМана, қуйидаги видеода уни катталаштириб кўрсатишган:\nЭнг қизиғи – бу роботчанинг ўз двигатели йўқ! Унинг оёқчаларига магнитлар ўрнатилган бўлиб, ташқи магнит майдонидан куч олиб ҳаракатланади. Роботнинг «сон»ларидаги магнитларнинг жойлашувини ўзгартириб, унинг юришини дастурлаш имкони бор.\nЎҚИНГ: Бугун – инсониятга робот танитилган ва робот илк бор қотиллик қилган кун!\nМазкур митти роботни аниқ бирор мақсадни кўзлаб яратишмаган, аммо кўп жойларда қўл келиши аниқ. Унинг ёрдамида митти ҳашаротларнинг ҳаракатланиш тамойилларини ўрганиш мумкин, лекин асосийси – бу ишланма ҳарбийлар, қутқарувчилар ва шифокорларнинг ишларида асқотиши табиий.\nДарвоқе, Terabayt.uz сайтида роботлар билан боғлиқ турли хабарлар эълон қилинган: Саудия фуқаролигини олган роботнинг энди оила қуришни истаган, шу мамлакатда роботни расман давлат ишига тайинлашган, «севиш учун» махсус робот яратилган, «Терминатор-2» фильмидаги афсонавий T-1000 каби суюқ робот ишлаб чиқилган, Илон Маск одамсимон жанговар робот тақдим этмоқчи, Дубайда робот-полициячи иш бошлайди, Японияда эса таржимон робот талабаларга дарс беради, Россияда банкда робот-коллектор иш бошлаган, Оксфорд университетида эса робот мураккаб кўз жарроҳлиги амалиётини ўтказган...\nЎҚИНГ: РОБОТЛАР ИСЁНИ – БУ СИЗГА ФАНТАСТИКА ЭМАС\n#Робот #янги технологиялар #робототехника


15:06 / 24.06.2020 855 pdf Ўқиш режими + -\nУмму Ҳабиба розияллоҳу анҳодан ривоят қилинади:\n«У киши Убайдуллоҳ ибн Жаҳшнинг хотини эдилар. Бас, у Ҳабашистон ерида ўлди. Шунда Нажоший уни (Умму Ҳабибани) Расулуллоҳ соллаллоҳу алайҳи васалламга никоҳлаб берди. Маҳрига у зотнинг номларидан тўрт минг дирҳам берди. Сўнг у кишини Шураҳбил ибн Ҳасана билан бирга Расулуллоҳ соллаллоҳу алайҳи васалламнинг ҳузурларига юборди».\nШарҳ: Умму Ҳабиба – Рамла бинту Абу Суфён розияллоҳу анҳо эрлари Убайдуллоҳ ибн Жаҳш билан мусулмон муҳожирлар қаторида Маккадан Ҳабашистонга ҳижрат қилган эдилар.\nУбайдуллоҳ ибн Жаҳш у ерда Исломни тарк этиб, масиҳий дийнига киради.\nУмму Ҳабиба розияллоҳу анҳо Исломда собит қоладилар. Кейин Убайдуллоҳ ибн Жаҳш ўлади. Бу хабар Расулуллоҳ соллаллоҳу алайҳи васалламга етиб келганда Умму Ҳабиба розияллоҳу анҳонинг сабот-матонатларини тақдирлаб, мусийбатларини енгиллаштириш мақсадида у кишига уйланишга қарор қиладилар.\nШу мақсад билан Амр ибн Умайя аз-Заммарийни Ҳабашистонга юборадилар. У киши орқали Ҳабашистоннинг мусулмон бўлган подшоси Нажошийни Умму Ҳабиба онамизга уйланишда ўз вакиллари этиб тайинлаганларини билдирадилар. Ҳабашистондаги муҳожир мусулмонлар ичида Абу Суфённинг амакисининг Холид ибн Саъийд исмли ўғли бор эди. У киши Умму Ҳабиба розияллоҳу анҳонинг валийлари бўлди. Нажоший ҳаммани тўплаб, ишдан хабардор қилди. Кўпчиликнинг олдида Холид ибн Саъийднинг олдига маҳрга аталган тўрт минг дирҳам кумуш тангани тўкдирди.\nОлдин Нажоший розияллоҳу анҳу, кейин Холид ибн Саъийд розияллоҳу анҳу хутба қилдилар. Ўша ердаги мусулмонларнинг гувоҳлигида никоҳ ўқилди. Кейин тўй маросими бўлиб ўтди.\nТўйдан кейин Нажоший розияллоҳу анҳу Умму Ҳабиба онамизни Шураҳбил ибн Ҳасана розияллоҳу анҳу билан бирга Расулуллоҳ соллаллоҳу алайҳи васалламнинг ҳузурларига юбордилар.\nБу ҳодисадан маҳрни эрнинг вакили берса ҳам, хотиннинг валийси олса ҳам жоизлиги кўриниб турибди.\nАммо маҳрни валий қабул қилиб олгани билан у ҳеч қачон валийнинг мулкига айланиб қолмайди. Маҳр доимо келиннинг мулки бўлади.\n08:00 / 24.06.2020 1400\n13:09 / 24.06.2020 1351\n900 20:00 / 25.07.2019\n1671 20:10 / 06.03.2019\n2060 14:20 / 18.09.2019\n51544 11:58 / 10.10.2018


ШАҲРИМИЗДА 2019 ЙИЛ 1 ЧОРАК ЯКУНИ БИЛАН АМАЛГА ОШИРИЛГАН ИШЛАР ТЎҒРИСИДА | Samshahar.uz\nШАҲРИМИЗДА 2019 ЙИЛ 1 ЧОРАК ЯКУНИ БИЛАН АМАЛГА ОШИРИЛГАН ИШЛАР ТЎҒРИСИДА\n08.05.2019 - 09:15\nСаноат маҳсулотлари ишлаб чиқариш 1,3 трлн. сўмни ташкил этиб (вилоятдаги улуши 43,4%), ўтган йилга 131,0 фоизни ташкил этди.\nШунингдек, истеъмол моллари ишлаб чиқариш хажми 700,9 млрд. сўмни ташкил этиб (улуш 44,3%), ўтган йилга нисбатан 1,0 фоизга, қурилиши ишлари 195,9 млрд. сўмни (улуш 33,3%) 11,7 фоизга ва жами хизматлар хажми 1,7 трлн. сўмни (улуш 63,2%), ўтган йилга нисбатан 8,5 фоизга, чакана товар айланмаси 779,4 млрд. сўмни (улуш 29,5%), ўтган йилга нисбатан 6,8 фоизга ўсди.\nАҳоли жон бошига саноат маҳсулотлари 2483,9 минг. сўм ёки ўтган йилга нисбатан 38,8 фоизга, истеъмол товарлари 1299,7 минг. сўм ёки ўтган йилга нисбатан 1,0 фоизга, қурилиш ишлари 363,2 минг. сўм ёки ўтган йилга нисбатан\n9,3 фоизга, чакана товар айланмаси 1445,2 минг. сўм ёки ўтган йилга нисбатан 5,0 фоизга ва жами хизматлар 3077,1 минг. сўм ёки ўтган йилга нисбатан 6,8 фоизга ўсди.\n2019 йилнинг 1 апрель ҳолатига шаҳарда жами 7774 та тадбиркорлик субъектлари (вилоятдаги улуши 33,4%) рўйхатга олинган бўлиб, шундан 7450 таси фаолият кўрсатмоқда.\nБугунги кунда шаҳарда фаолият кўрсатаётган 7450 та тадбиркорлик субъектларининг 2214 таси савдо, 1466 таси саноат, 860 таси қурилиш, 934 таси яшаш ва овқатланиш, 354 таси ташиш ва сақлаш, 218 таси соғлиқни сақлаш ва ижтимоий, 200 таси ахборот ва алоқа ҳамда 1204 таси бошқа соҳа субъектларидир.\nЎтган 3 ой давомида 972 та кичик тадбиркорлик субъектлари ташкил этилди.\nТашкил этилганларнинг 155 таси саноат, 454 таси савдо,\n74 таси қурилиш, 131 таси яшаш ва овқатланиш, 26 таси ташиш ва сақлаш, 13 таси соғлиқни сақлаш ва ижтимоий, 24 таси ахборот ва алоқа ҳамда 95 таси бошқа соҳа субъектларидир.\nШунингдек, 226 та хорижий инвестициялар ва сармоялар иштирокидаги (шундан, 77 таси хорижий) корхоналардан 221 таси ҳамда 1048 та оилавий корхоналардан 1025 таси фаолият кўрсатмоқда.\nВилоят ташқи савдо айланмасида Самарқанд шаҳрининг улуши 37,3 фоизни, экспортда 30,9 фоизни ва импортда 38,9 фоизни ташкил этмоқда.\nАҳолиси сони 2019 йил 1 апрель ҳолатига 540,4 минг кишини ташкил этиб, шундан эркаклар 261,3 минг, аёллар эса 279,1 минг кишини ташкил қилмоқда. Шахримиз аҳолиси ўтган йилнинг мос даврига нисбатан 2,2 минг кишига ёки 0,4 фоизга ўсган.


Ўзбекистонда коронавирусга чалинганлар рўйхатига яна 15 киши қўшилди - EFFECT.UZ\n. 10:46 | 30.04.2020\nЎзбекистонда 30 апрель соат 10:00 ҳолатига кўра, коронавирус инфекциясини юқтириб олганлар сони 15 нафарга ошиб, 2017 нафарни ташкил этмоқда. Бу ҳақда Соғлиқни сақлаш вазирлиги хабар берди.\nЭслатиб ўтамиз, 29 апрель куни соат 23:00 ҳолатига кўра 33 нафарга ошиб, 2002 нафарни ташкил этаётганди. Кечанинг ўзида 29 апрель куни 63 кишида коронавирус инфекцияси аниқланди.\nМаълумот учун, Ўзбекистонда 15 мартдан буён коронавирусга чалинган беморларнинг 9 нафари вафот этди, 1096 нафари эса соғайиб, реабилитацияга олинган. Хорижда 73 ўзбекистонликда коронавирус аниқланган (энг кўпи — 42 нафари — Россияда), уларнинг беш нафари вафот этган.


hidoyat.uz – “Мовароуннаҳр” нашриётининг сайти - Билиб қўйган яхши (2012/1-г)\nБилиб қўйган яхши (2012/1-г)\nМИЯ УЧУН ОЗУҚА\nЁнғоқни олиб, яхшилаб разм солинг. У сизга нимани эслатаяпти? Табиатда бошқа бирор нарса ташқи кўринишдан ёнғоқчалик мияга ўхшамайди. Энг қизиғи, инсон миясида бўлгани каби хонаки ёнғоқда ҳам омега-3 кислоталари сероб экан. Мияда айнан мана шу кислоталарнинг етишмаслиги хотирани ва диққатни бир жойга жамлаш қобилиятини сусайтиради. Мазкур кислота ошқовоқ, зиғир ёғи, йирик баргли кўкатларда кўп бўлади.\nСУВ ТАНҚИСЛИГИ БЎЛМАСИН\nИнглиз олимларининг аниқлашича, танада озгина сув танқислигининг пайдо бўлиши ҳам ақлий қобилиятни 10 фоизгача камайтириб юбориши мумкин экан. Танамиздаги бошқа аъзоларга қараганда мияда сув кўпроқ, яъни 80 фоизга тенг. Мия "чанқаганини" билдирувчи белгилар қуйидагилар: енгил бош оғриғи, тез чарчаб қолиш, диққатни жамлаш қобилиятининг сусайиши. Шу боис Буюк Британия таълим тизимида ўқувчининг мактабга ўзи билан идишда ичимлик суви олиб келиши мажбурий ҳисобланади ва бола дарс пайтида ҳам ўқитувчидан рухсат сўрамай сув ичиши мумкин.\nМактаб ёшидаги бола кунига 1,5–2 литр сув ичиши, унинг тенг ярмини мактабда истеъмол қилиши керак. Шунинг учун болангизни мактабга жўната туриб, бир шиша қайнатиб совутилган сув беришни унутманг.\nНОНУШТА ЁДДАН ЧИҚМАСИН\nҚанд мияни тиниқлаштиришини кўпчилик яхши билади. Аммо у қонда глюкоза миқдори меъёридан камайиб кетгандагина ёрдам беради. Глюкоза камайганини ҳолсизлик, бош айланиши ва танада енгил қалтираш кузатилишидан билиш мумкин. "Оч" қолмаган мияга эса қанд умуман керак эмас. Инсон миясининг меъёрида ишлаши учун В1, В3, В5, В6 витаминлари жуда зарур. В гуруҳ витаминлари ёғсиз гўшт, жигар, гулкарам, сули, тозаланмаган гуруч, кепакли ундан пиширилган нонда кўп бўлади.\nОилангиз учун айнан мана шу маҳсулотлардан нонушта тайёрлашга одатланинг.\n1088 марта ўқилган.


Ёшларимиз “Норин” билан ўйнашади | "NAVBAHOR" FUTBOL JAMOASINING RASMIY WEB SAHIFASI\nЁшларимиз “Норин” билан ўйнашади\nЖамоамиз ёшлари ҳам мавсумга қизғин тарзда ҳозирлик кўришмоқда. Дурбек Умаралиев, Мустафо Байрамов ва Шерзод Жўраев каби мураббийлар қўл остида бугунги кунда 25 нафар футболчи шуғулланмоқда. Мураббийлар машғулотлар чоғида бир қатор иқтидорли ёшларни ҳам синовдан ўтказишмоқда. Ишончни оқлаган ёшлар эса янги мавсумда “Навбаҳор” либосида майдонга тушиш ҳуқуқига эга бўладилар. Ёшлар жамоамиз мураббийлари ҳам машғулотлар давомида асосий эътиборни жисмоний қувватни мустаҳкамловчи машқларга қаратишмоқда. Шу билан биргаликда назорат ўйинларини ўтказиш ҳам режалаштирилган. Ёшларимиз мавсумлар оралиғидаги дастлабки учрашувни эртага ўтказишади. Ёш “навбаҳор”чилар Норинда биринчи лиганинг янги вакили “Норин” жамоаси билан куч синашишади. Иккинчи учрашувни эса 23 январда ўтказиш кўзда тутилган. Футболчиларимизнинг иккинчи ўйиндаги рақиби номига ҳозирча аниқлик киритилганича йўқ. Айни пайтда бу борада музокаралар давом этмоқда.


Тоғ чанғичи Комилжон Тўхтаевнинг Олимпиада-2022 ҳақидаги интервьюси\n“Ғалаба қозонсак, бу мўъжиза бўлади”: тоғ чанғичи Комилжон Тўхтаев Олимпиада-2022 ҳақида\nПекин-2022 қишки Олимпия ўйинларида Ўзбекистон шарафини ягона спортчи – тоғ чанғичи Комилжон Тўхтаев ҳимоя қилади. У мусобақалардан кутаётгани натижаларини Sputnik нашрига берган эксклюзив интервьюсида сўзлаб берди.\nТОШКЕНТ, 20 янв — Sputnik. Пекинда қишки Олимпиада ўйинлари 4 февраль куни бошланади. Унда Ўзбекистон шарафини 24 ёшли тоғ чанғичи Комилжон Тўхтаев ҳимоя қилади. Ҳозир спортчи ўзининг иккинчи Олимпиадасига Италияда тайёргарлик кўрмоқда. У “слалом” ва “гигант слалом” йўналишларида ўз кучини синаб кўради.Тўхтаев мусобақаларга тайёргарлик кўриш жараёнлари ҳақида Sputnik мухбирига сўзлаб берди.Комилжон Олимпия ўйинларида бир ўзи қатнашиши жуда маъюслиги эканини тан олади, чунки ҳар томонлама қўллаб, куч бағишлаб турадиган жамоа кайфияти бўлмайди.Ўзбекистонлик тоғ чанғичиси қишки Олимпия ўйинларига йўлланмани қўлга киритди“Албатта бизда, терма жамоа спортчилари орасида, яхши рақиблик ҳисси бор, лекин у, ҳойнаҳой, бошқа мамлакатлардан бўлган ҳамкасбларимизга қаратилган. Ахир биз кўпроқ бир-биримизни қўллаб-қувватлаймиз, ва бу ғалаба ёрдам кўрсатмай қолмайди”, - дейди спортчи Олимпиадаги ёлғиз иштироки ҳақида гапираётиб.Спортчининг сўзларига кўра, бу ҳолатда ғалабага бўлган имкониятлар жуда кам. Бироқ Комилжон муносиб равишда чиқиш қилиш учун барча саъй-ҳаракатларини ишга солади. Чунки спортнинг қишки турлари бўйича етакчи мамлакатларнинг энг яхши спортчилари билан беллашиш – жуда қийин вазифа.Тўхтаев мана тўрт ойдирки Европада шуғулланмоқда.Тўхтаев учун бу иккинчи Олимпиада. Жанубий Кореянинг Пхёнчхан шаҳрида олдинги қишки Олимпия ўйинларида ўзбекистонлик тоғ чанғичи маррага етиб бора олмаган.Унинг сўзларига кўра, мамлакатдаги спортчилар орасидаги рақобат учун барча шарт-шароитларни муҳайё қилиш зарур. Қишки спорт турларини ривожлантириш учун инфратузилмалар керак.Пекин қишки Олимпиадасида Ўзбекистон ҳам иштирок этишни режалаштирмоқда“Мамлакатимизда рақобат бўлган вақтда, бизнинг бошқа мамлакатлар билан рақобатлашишимиз осонроқ бўлади”, - дея хулоса қилди Комилжон Тўхтаев.Комилжон Тўхтаев 1997 йил 30 октябрда Тошкент вилояти Янгиобод шаҳрида туғилган. Қатор халқаро мусобақаларда қатнашган: 2015 йилда Бивер-Крик (АҚШ), 2017 йилда в Санкт-Морицдаги (Швейцария) жаҳон чемпионатида қатнашган.\nолимпия ўйинлари, пекин-2022: қишки олимпиада кундалиги\n13:44 20.01.2022 (янгиланди: 15:45 01.02.2022)\n© Фото из личного архива Комилжона ТухтаеваКомилжон Тухтаев.\n© Фото из личного архива Комилжона Тухтаева\nПекин-2022 қишки Олимпия ўйинларида Ўзбекистон шарафини ягона спортчи – тоғ чанғичи Комилжон Тўхтаев ҳимоя қилади. У мусобақалардан кутаётган натижаларини Sputnik нашрига берган эксклюзив интервьюсида сўзлаб берди.\nТОШКЕНТ, 20 янв — Sputnik. Пекинда қишки Олимпиада ўйинлари 4 февраль куни бошланади. Унда Ўзбекистон шарафини 24 ёшли тоғ чанғичи Комилжон Тўхтаев ҳимоя қилади. Ҳозир спортчи ўзининг иккинчи Олимпиадасига Италияда тайёргарлик кўрмоқда. У “слалом” ва “гигант слалом” йўналишларида ўз кучини синаб кўради.\nТўхтаев мусобақаларга тайёргарлик кўриш жараёнлари ҳақида Sputnik мухбирига сўзлаб берди.\nКомилжон Олимпия ўйинларида бир ўзи қатнашиши жуда маъюслиги эканини тан олади, чунки ҳар томонлама қўллаб, куч бағишлаб турадиган жамоа кайфияти бўлмайди.\nЎзбекистонлик тоғ чанғичиси қишки Олимпия ўйинларига йўлланмани қўлга киритди\n“Албатта бизда, терма жамоа спортчилари орасида, яхши рақиблик ҳисси бор, лекин у, ҳойнаҳой, бошқа мамлакатлардан бўлган ҳамкасбларимизга қаратилган. Ахир биз кўпроқ бир-биримизни қўллаб-қувватлаймиз, ва бу ғалаба ёрдам кўрсатмай қолмайди”, - дейди спортчи Олимпиадаги ёлғиз иштироки ҳақида гапираётиб.\nСпортчининг сўзларига кўра, бу ҳолатда ғалабага бўлган имкониятлар жуда кам. Бироқ Комилжон муносиб равишда чиқиш қилиш учун барча саъй-ҳаракатларини ишга солади. Чунки спортнинг қишки турлари бўйича етакчи мамлакатларнинг энг яхши спортчилари билан беллашиш – жуда қийин вазифа.\nТўхтаев мана тўрт ойдирки Европада шуғулланмоқда.\n“Бу, албатта, ғалаба қозониш учун етарли эмас, - дейди спортчи. – Олимпиада ўйинларидаги вазифа барча Осиё мамлакатларини ортда қолдиришдан иборат. Агар ғалаба қозонсак, бу мўъжиза бўлади, чунки имкониятлар кам”.\nТўхтаев учун бу иккинчи Олимпиада. Жанубий Кореянинг Пхёнчхан шаҳрида олдинги қишки Олимпия ўйинларида ўзбекистонлик тоғ чанғичи маррага етиб бора олмаган.\nУнинг сўзларига кўра, мамлакатдаги спортчилар орасидаги рақобат учун барча шарт-шароитларни муҳайё қилиш зарур. Қишки спорт турларини ривожлантириш учун инфратузилмалар керак.\nПекин қишки Олимпиадасида Ўзбекистон ҳам иштирок этишни режалаштирмоқда\n“Мамлакатимизда рақобат бўлган вақтда, бизнинг бошқа мамлакатлар билан рақобатлашишимиз осонроқ бўлади”, - дея хулоса қилди Комилжон Тўхтаев.\nКомилжон Тўхтаев 1997 йил 30 октябрда Тошкент вилояти Янгиобод шаҳрида туғилган. Қатор халқаро мусобақаларда қатнашган: 2015 йилда Бивер-Крик (АҚШ), 2017 йилда в Санкт-Морицдаги (Швейцария) жаҳон чемпионатида қатнашган.


Етим ҳақи тикланди — Teletype\nНаманган шаҳрида “Даштбоғ” маҳалласи бор. Фуқаро Шуҳратжон Қурбонов билан Марғуба Иномовалар 1993 йилда турмуш қуришган. Шуҳратжон ўз онаси ва укасига қўшни бўлиш учун 7 пр. Ғирвонсой кўча\n35-уйни Маҳмудахон Эргашевадан сотиб олиб, кўчиб келган. 1994 йилда Маҳлиё исмли қиз кўришган. Шуҳратжон Россияга ишлагани бориб, у ерда юрак хуружи билан вафот этган. Хотин эрининг барча маросимларини ўтказгач, тирикчилик истаб яна Россияга, эр ишлаган идораларга бош уриб кетган.\nШуҳратжоннинг укаси Мухторжон ва унинг хотини Фируза у ўтган кундан бошлаб етимнинг хақига кўз олайтиришди. Бунда аканинг улар яшаб турган жойнинг деворора қўшнисидан уй сотиб олгани қўл келди. Шуҳратжон ўз вақтида хотини ёки қизига кадастр қилдирмади. “Онам, укам бор, шуларга ишонмасам кимга ишонаман?” дер эди. Аммо у чучварани ҳом санаган экан. Она вафотидан кейин ўғил жиянига жигарлик қилмади! 2002 йил Маҳмудахон Эргашева номидан харакат қилиш учун Қурбонов Мухтор ва Қурбонов Шуҳратга берилган шартномани Мухтор 12 йилдан сўнг, давлат акцияси вақтида ҳаракатга келтирди. Айрим уйларни бузиб, янгилади. Комиссияга “Мен қурдим” деб кўрсатди. Даштбоғ МФЙ раисидан маълумотнома ҳам олди?! Бу билан Наманган шаҳар ҳокимининг 2019 йил 23 майдаги 659-сонли қарорини чиқаришга эришди. “Ўзбошимчалик билан қурилган иморатлар ва ер участкаларига нисбатан эгалик ҳуқуқини эътироф этиш тўғрисида”ги қарор иловасида марҳум Шуҳратнинг хотини Марғуба ҳам, қизи Маҳлиё ҳам эмас, балки Фируза Абдусаломовна Болтабоеванинг номи муҳрланган эди?!\nБироқ, Наманган шаҳар ер тузиш ва кўчмас мулк давлат кадастр корхонасида 2020 йил 4 мартдаги 1714401/R – А905842-сонли кўчмас мулк объекти рўйхатдан ўтказилганди. Унга кўра Наманган шаҳар Ғирвонсой кўча, 7-проезд, 35-уйга Маҳлиё Қурбоновада мерос қилиб қолдириладиган умрбод эгалик ҳуқуқи мужассам. Ушбу уй-жойга нисбатан унинг номига 2020 йил 4 мартда YK-1714401/123197-сонли кадастр паспорти ҳам берилган. Бу хужжатлар томонларнинг тортишуви даврида Махлиёнинг тоғаси томонидан бажарилди. Суд мажлисида юқоридаги ҳолатларнинг барчаси ўрганилди. Томонлар талаби, адвокатлар фикри, прокурор сўзи эшитилди. Суд шаҳар ҳокимининг юқоридаги 659-сонли қарорини бекор қилди. Феруза Болтабаеванинг мулкка бўлган хуқуқи тўхтатилди. Етим ҳақи тикланди.\nНаманган шаҳар маъмурий суди раиси\nЭркин кузатувчи изоҳи: Суд мажлисида қатнашар эканмиз, ҳар икки томон, жумладан етим ҳақига ҳиёнат қилган амаки ва келинойи, уларнинг адвокати ҳам ўзларини ҳақ ҳисоблашларига гувоҳ бўлдик. Афсусландик. Негаки, Шуҳратнинг укаси Мухтор Қурбонов “ётиб қолгунча отиб қол!”моқчи бўлди.\n2020 йил 6 март куни Тўрақўрғон туман маъмурий суди ишни юритишдан тугатиш ҳақида ажрим чиқарган эди. Судда манфаатдор Болтабоева Феруза ва эри Қурбонов Мухтор томонидан “етим ҳақини емаймиз, фақат иморатларни алмаштирамиз” деб оғзаки келишув бўлди. Аммо Мухтор нотариусда ваъдасига вафо қилмади. Энди иш вилоят маъмурий суди аппеляцияси инстанциясида кўрилди. Унда биринчи босқич суди моддий ва процессуал ҳуқуқ нормаларини нотўғри қўллаганлиги маълум бўлди. Шунинг учун Маҳлиё Қурбонованинг аризасини кўриб чиқиш Чуст туман маъмурий судига юборилди. У ерда ҳам адолат бўлмади. Наманган шаҳар маъмурий суди юқоридаги адолатли тўхтамга келди.\nЕтим ҳақига ҳиёнатнинг мудхиш оқибатини тирик жон ҳаёлига ҳам келтирмайди. Амакиси томонидан мулкдан маҳрум этилган Махлиё тоғаси Адҳам Иномовга ишончнома бериб вакил қилиб олди. Ўз уйининг бегонасига айланган қизнинг уй-жойга эгалик ҳуқуқини тиклаш учун тоға астойдил ҳаракат қилди. Адвокати Нодира Жўраева ҳам ишнинг мазмун-моҳиятини чуқур ўргангани суд мажлисида аён бўлди. Адолат қарор топди.


Фарзандига китобни она эмас, ота ўқиб бериши фойдали\nФарзандига китобни она эмас, ота ўқиб бериши фойдали\nФарзандларига уйқудан аввал китобни она эмас, ота ўқиб берса, болалар яхшироқ ривожланади.\nМаълум бўлишича, фарзандига китоб ўқиб бераётган ота боланинг дунё қараши кенгайишига ёрдам қилувчи саволларни бериб боради. Натижада, унинг луғат бойлиги ошиши кузатилган, чунки айтилган саволларга жавоб бериш ва суҳбатни давом эттириш учун бола янги сўзларни қидиришга ҳаракат қилади. Кузатишлар шунга далолат қилдики, оталарнинг китоб ўқиб беришидан, айниқса, қизлар кўпроқ ривожланиши маълум бўлди.\nТадқиқот устида ишлаган элизабет Дуурсманинг айтишича, ота фарзандининг 2 ёшга тўлмасдан у билан китоб ўқишни бошласа, бундай ижобий таъсир кучлироқ бўлади.\n«Еркак ва аёл бу вазифага турлича ёндашади. Агар аёллар кўпроқ фактлар билан боғлиқ саволлар берса (масалан, «Нечта олма кўряпсан?»), оталар мавҳумроқ саволлар беради (масалан, «О, қара! Олма! Эсингдами фермага олма тергани боргандик?»)», дейди Дуурсма.\nАҚШда истиқомат қилаётган ўзбекистонлик ҳуқуқшунос Нодир Закировнинг таъкидлашича, Америка мактабларида таълим олаётган бошланғич синф ўқувчиларининг ота-оналарига кундалик топшириқ келади: «Фарзандингизга кунига камида 20 минут китоб ўқиб беринг». Бора-бора, бола ўқишни ўрганиши билан кунига 20 минут ўқиш топшириғи болага ўтади.\n«Айни пайтда 2-синфда ўқиётган ўғлим Умарбек тахминан 100 бетлик болалар китобини 2 кунда ўқиб тугатади. Ўқишга шунчалик берилиб кетадики, ҳаттоки овқатланишга чақириқни ҳам сезмай қолади. Куни кеча ўғлимиз ўқийдиган мактабда кутубхона томонидан уюштирилган китоб ярмаркаси бўлди. Болалар ва ота-оналар камида 3-4 китобларни танлаб, уларга пул тўлаш учун кассага навбатда туришибди. Бўлмаса мактаб кутубхонасида ҳар ёшдаги ва турли қизиқишга эга болаларга бир олам китоблар бор ва уларни бепулга олиб, ўқиш мумкин», деб шахсий тажрибаси билан ўртоқлашган у.\nНодир Закировнинг фикрича, Ўзбекистонда бундай навбатларни, масалан, озиқ-овқат дўконида шакар ёки унгагина кўриш мумкин, лекин китоб дўконида эмас.\n«Америкалик ота-оналар телевизор кўришдан вақтини тежаши мумкин, лекин ўз фарзандига китоб ўқиб беришдан вақтни аямайди. Буни улардан ўрганса бўлади», деб таъкидлайди ҳуқуқшунос.


ЭСКИ ДАРД – ЯНГИ ҲАСРАТ - 21ASR\nЭСКИ ДАРД – ЯНГИ ҲАСРАТ\tPayshanba, 18 May 2017 17:29\t21ASR\t...Боғбон ерни тобига келтириб, кўчатни ўтқазгандан сўнг энди қачон ҳосилга кирар экан, деб кутиб турмайди. Табиийки, унга ўз вақтида сув қуяди, озиқлантиради, ёввойи ўтлардан тозалайди, турли мавсумий ноқулайлик, касалликлардан ҳимоя қилиш чораларини кўради. Қарабсизки, тўғри ва оқилона бажарилган агротехник тадбир натижа бера бошлайди: ёш ниҳол илк нишоналарини кўрсатади.\nБу ҳаётий тамойил ҳар бир соҳага тааллуқли, жумладан, қишлоқ хўжалигига ҳам. Оддий аксиома шуки соҳанинг ривожланиши учун, аввало, эътибор, имтиёз ва она табиатга ғамхўрлик зарур. Бусиз иқтисодиётда соҳа улушини ошириш – булутсиз осмондан ёмғир кутишдек бир гап.\nЖаҳоннинг барча мамлакатлари ана шу тажрибага амал қилган ҳолда аграр секторни ривожлантириш иқтисодиётнинг таянчи, унинг эртанги кунини белгиловчи, ва энг муҳими, озиқ-овқат хавфсизлигини таъминлашда асосий омиллардан бири эканлигини англаб етмоқдалар.\nШундай бўлиши табиий. Чунки мутахассислар томонидан яқин йигирма йил ичида дунё аҳолиси учун ҳозиргидан 50 фоиз кўпроқ озиқ-овқат, 40 фоиздан кўпроқ электр энергия ва ичимлик суви керак бўлиши тахмин қилиняпти. Нега деганда, сайёрамизда аҳоли сони муттасил ошиб боряпти. Озиқ-овқат маҳсулотларига бўлган эҳтиёжни қондириш учун эса қишлоқ хўжалиги тараққиётини янги босқичга кўтариш, соҳага инновацион технологияларни жалб этган ҳолда ҳосилдорликни ошириш, ҳар бир қарич ердан унумли фойдаланиш лозимлигини айтмасак ҳам яхши биласиз.\nХўш, ким қайси йўлдан боряпти? Қандай чора-тадбирларни амалга оширса, БМТнинг озиқ-овқат ва қишлоқ хўжалиги ташкилоти (FAO)нинг ҳисоботларида келтирилган муаммоларнинг олди олинади? Бинобарин, мазкур нуфузли ташкилот томонидан жорий йилда тақдим этилган маълумотга кўра, айни пайтда дунёнинг 37 мамлакати, шу жумладан, Африканинг 28 давлати озиқ-овқат кўринишидаги маҳсулотларга четдан бериладиган ёрдамга муҳтож. Мутахассислар фикрича, жаҳонда озиқ-овқат таъминотининг кўплигига қарамай, фуқаролик можароларидан жабр кўрувчи минтақаларда бу масала муаммолигича қолмоқда. Қурғоқчилик эса вазиятни янада мураккаблаштирмоқда. FAO экспертлари “Қора қитъа”нинг аксарият ҳудудларида қишлоқ хўжалигидаги ишлаб чиқаришнинг қайта тикланишини тахмин қилаётган бўлишса-да, жойларда давомли ижтимоий бўҳрон ва тартибсизликлар давом этар экан, масала ижобий томонга силжимаслигини таъкидламоқдалар.\nБиргина мисол. Яқинда Жанубий Суданда расман очарчилик эълон қилинди. Оммавий очарчилик туфайли миллионлаб одамлар Нил дарёси ботқоқликларида жон сақлашга мажбур бўлишмоқда. Чунки, экин экиб, деҳқончилик қилиш имконсиз. Егулик сотиб олишга етарли миқдорда пул ишлаб топиш ҳақида гапирмаса ҳам бўлади. Шу боис, улар турли хил сув ўтлари ва дарёдан тутилган балиқларни еб кун кечиришяпти. Айрим оилалар бир неча кунлаб оч яшашга маҳкум. Таассуф билан айтиш керакки, дунё бундай йирик кўламдаги гуманитар фожиага сўнгги 6 йилда илк маротаба дуч келмоқда. Бу ҳали ҳаммаси эмас. Агар тахминлар исботини топса, 5,5 миллион одам ёхуд аҳолининг қарийб ярми июль ойига қадар озиқ-овқат таъминотидан маҳрум бўлиб қолиши мумкин...\nТанганинг икки томони бўлганидек, мамлакатда ҳукм сураётган очарчиликнинг ўзига хос сабаблари бор. Шубҳа йўқки, уни вужудга келтирган омилларни билган ҳар бир киши, ТИНЧЛИК нақадар улуғ неъмат экани ва унинг мамлакат равнақидаги ўрнини теран ҳис этади. Бундай дейишимизнинг боиси – ҳалокатга қайсидир маънода ҳудудда ҳукм сураётган нотинчлик сабаб бўлаётир. Таъкидлаш жоиз, Судан нефть захираларига бой бўлган дунёдаги энг ёш мамлакатлар сирасига киради. Муаммо шундаки, 2013 йилда бошланган фуқаролар уруши ҳамда этник гуруҳлар ўртасида давом этаётган ўзаро зиддият давлатни қабилаларга парчалаб ташлади. Бу эса унинг иқтисодий тараққиётига жиддий тўсиқ бўлмоқда. Эътибор беринг: ўтган йили бу ҳудудда инфляция даражаси 800 фоизга етган. Шиддатли иқтисодий шўнғиш. Шундай эмасми? Умуман олганда, юқорида айтганимиздек, уруш ва қурғоқчилик, ўзаро низолар бу инқирозни келтириб чиқарди!\nАйни пайтда халқаро ҳамжамият бу борада бир қатор чора-тадбирларни амалга оширишга уринаётир. Ҳисоботларда қайд этилишича, Жанубий Судандаги аҳволни нисбатан яхшилаш учун 1,6 миллиард АҚШ доллари зарур. Ҳозирда эса бу маблағнинг бор-йўғи 18 фоизи тўпланган, холос. Беғараз молиявий ёрдам билан аҳоли бироз бўлса-да, тўйиб овқат ейди. Аммо кейин-чи? Саволни аниқроқ қўйсак, молиявий кўмак муаммони охиригича бартараф эта олармикан? Энди, у ёғини ўзингиз тасаввур қилаверинг...\nОзиқ-овқат хавфсизлигини таъминлаш нафақат Суданда, балки бутун дунёни ўйлантирётган масаладир. Чунки, юқорида таъкидланганидек, сайёрамиздаги аҳоли сони йилдан-йилга кўпаймоқда. Содда қилиб айтганда, озиқ-овқат маҳсулотлари ишлаб чиқариш ҳажмининг ўсиши демография ва эҳтиёжларнинг ўсишидан ортда қолмоқда. Йил йилга ўхшамаяпти. Яъни, табиат ҳам ўз инжиқликлари билан ҳосилдорликка сезиларли даражада таъсир кўрсатяпти. Унумдор ерлар борган сари қисқариб бормоқда. Қолаверса, ерларнинг экологик жиҳатдан бузилиши кимёвий моддалар, минерал ўғит ва пестицидларнинг тинимсиз ишлатиш оқибатида янада кучаймоқда. Буларнинг қаторига урбанизация, яъни шаҳарлашув жараёнлари, аҳолининг қишлоқлардан шаҳарларга кўчиши билан боғлиқ муаммолар ҳам қўшилмоқда. Натижада озиқ-овқат маҳсулотлари етиштириш учун экин майдонлари сезиларли даражада камайиб кетмоқда.\nАна шундай вазиятда айрим давлатлар озиқ-овқат хавфсизлиги билан боғлиқ муаммони гени ўзгартирилган маҳсулотлар ГЎМ ишлаб чиқариш билан таъминлашга ҳаракат қилаётир.\nҲақиқатан ҳам бу йўл билан ҳосилдорликни ошириш, турли зараркунандаларга қарши пестицидлар ишлатилиши камаяди. Яъни, гени ўзгартирилган организмлар касаллик қўзғатувчиларига, шу жумладан, вирус ва қўзиқоринларга чидамли бўлади. Лекин, бундай маҳсулотнинг инсон организмига салбий таъсири йўқми деган ҳақли савол туғилади. Кўпчилик иқтисодчилар бунинг замирида аслида фойда кўриш, иқтисодий манфаат ётганлигини тилга олаётган бўлсалар, айрим ген инженериясини ривожлантириш тарафдорлари ҳамон ГЎМ умуман хавфсиз, деган фикрда қолмоқдалар. Аммо кейинги ўн йилликда бу фикрлар ўзини унчалик оқламади.\nШу ўринда ГЎМнинг ҳайвонларга таъсири акс этган саноқли тадқиқотлар ҳақида тўхталиш жоиз. Соҳа мутахассисларининг фикрича, ирси ўзгартирилган жониворлар ва ўсимликларнинг ҳаётга лаёқатлилиги ва уруғланиши суст бўлиб, улар ўзидан насл қолдиришни истамайди. Мана шу маълумотнинг ўзиёқ гени ўзгартирилган маҳсулотлар таҳдиди жиддий эканидан далолатдир. Мисол учун, Буюк британиялик бир гуруҳ олимлар каламушларни трансген картошка билан боққанларидан кейин улар ошқозонида аномал ўзгаришлар пайдо бўлиши натижасида бирин-кетин қирилиб кетган. Бундан ташқари ген ўзгариши ҳайвонларда агрессивликнинг кучайишига сабаб бўлиши айтилмоқда. АҚШнинг Aqua Bounty Technologies компанияси мутахассислари томонидан лосось балиғида генетик тажриба ўтказилгандан сўнг балиқнинг ҳажми ва вазни анча ортган. Кейинчалик бу балиқда ваҳшийлик ва қонхўрлик тенденцияси кучайгани маълум бўлди. Олимлар инсон қанча кўп генетик ўзгартирилган маҳсулотлар истеъмол қилса, унинг қон таркибида хавфли ўзгаришлар, ошқозон-ичак фаолияти, асаб тизимининг бузилиши ва аллергик касалликларни келиб чиқиш эҳтимоли кучайишини таъкидламоқдалар. Шунинг учун ирси чатиштирилган маҳсулотларни ишлаб чиқаришда етакчи саналган АҚШ, Канада, Лотин Америкаси ва Европа мамлакатларида бундай ўсимликлардан олинган озиқ-овқат маҳсулотларига мажбурий тарзда белги қўйиб сотиш жорий этилган. Бу талабга кимдан-ким риоя қилмаса, жуда катта миқдорда жарима тўлашга мажбур.\nБу билан гени ўзгартирилган маҳсулотлар ишлаб чиқаришга бутунлай чек қўйиш керак, деган фикрдан бутунлай йироқмиз. Чунки, сув тошқинлари, қурғоқчилик, тўфон ва табиий офатлар юз бериши инсон учун ҳаёт-мамот масаласи бўлган озиқ-овқат маҳсулотларини керакли миқдорда етиштиришга халақит бераётганини ҳам унутмаслик керак. Охир-оқибат аксарият мамлакатларда бунга қўл уриляпти. Бор гап шу!\nХўш, мамлакатимизда бу борада вазият қандай? Таъкидлаш жоизки, мустақиллик йилларида мамлакатимизда озиқ-овқат хавфсизлигини таъминлаш бўйича кенг кўламли ислоҳотлар амалга оширилмоқда. Бу борада бир қанча босқичлар босиб ўтилди. Хусусан, қишлоқ хўжалиги ишлаб чиқаришини ислоҳ қилишнинг асосий негизини кенг кўламли институционал ўзгаришлар ташкил этди, уларнинг мазмун-моҳияти маъмурий ва режали тақсимот тизимидан воз кечиш ва бозор муносабатларига ўтишдан иборат эди. Қишлоқ хўжалиги ерлари янгитдан ташкил этилган хусусий фермер хўжаликларига ижара асосида ер участкалари ажратиш орқали, давлат томонидан зарур имтиёз ва преференциялар яратиш йўли билан берилди. Энг муҳими, озиқ-овқат мустақиллигига эришилди. Ўзбекистон БМТнинг озиқ-овқат хавфсизлигини таъминлаш соҳасида Мингйиллик ривожланиш мақсадларига эришгани учун бериладиган мукофотга сазовор бўлган давлатлар қаторида эътироф этилди.\nШуни алоҳида таъкидлаш керакки, Ўзбекистоннинг ноёб тупроқ иқлим шароити, мамлакатимизда қуёшли кунлар бир йилда ўртача 320 кун бўлиши, барча тўрт фаслнинг изчил алмашинуви кенг турдаги қишлоқ хўжалиги маҳсулотлари етиштириш учун қулай имкониятлар яратмоқда.\nМухтасар айтганда, бугунги кунда дунёда озиқ-овқат хавфсизлигини таъминлаш борасида ҳал этишни талаб қилаётган ўта муҳим муаммолар бир ёки иккита давлатнинг иши эмас. Аксинча, бу борада кенг миқёсдаги халқаро ҳамкорлик, келажакка қаратилган ёндашув ва хулосалар зарур.


“Улар биз билан бирга яшайди” — коммунал соҳанинг узоқ йиллик муаммолари ҳақида\nКўп қаватли уйларнинг коммунал соҳасида иллатли ёпиқ доира ҳосил бўлган: одамлар ширкат ишламаяпти, деб пул тўламайди. Ширкат эса одамлар пул тўламаяпти, деб ишламайди. Ҳамма ўзича ҳақ. Аслида муаммонинг илдизи қаерда?\nБиз кун бўйи ўз ишимиз, юмушимиз билан югурамиз, кўп катта режалар, ниятлар қиламиз, яхши кайфият билан уйга қайтамиз. Уйда эса совуқ кунда иссиқлик тизими яхши ишламаслиги, канализация муаммоси, совуқ сувнинг босими камлиги, лифтнинг тинмай бузилишларидан асабларимиз ҳам бузилиб кетади. Кўзимизга кўринмайдиган, кўпчилик учун “майда” муаммодай кўринадиган масалалар аслида барча режаларимизнинг амалга ошишига таъсир қилувчи катта омил эканлиги шу вақтда маълум бўлади.\nУй учун тўланаётган пулларим қаерга кетяпти, нима учун ҳокимият қарамайди, давлат қаёққа қараяпти, деган саволлар бошда айланаверади, айланаверади... Оламшумул режа-ниятлар бир томон, оддий яшаш шароитидаги муаммолар бир томон.\nБу ҳолат эски кўп қаватли уйларда яшовчи аксарият шаҳар аҳолисининг кундалик ҳаётидан бир шингил, холос.\nМаълумотларга кўра, Тошкент шаҳар аҳолиси мурожаатларининг ярмини айнан шу соҳадаги муаммолар ташкил этар экан. Муаммоларга тўхталишдан аввал унинг келиб чиқиш тарихига бир назар ташласак.\n2006 йилгача бўлган даврда кўп қаватли уйларга хизмат кўрсатиш бўйича туман-шаҳар ҳокимликларида алоҳида бошқармалар фаолият юритган. Гарчи улар фаолияти аъло даражада бўлмаган бўлса-да, амалда кўп қаватли уйларнинг сақланиши, хизмат кўрсатиши давлат зиммасида эди. 2006 йил 12 апрелда “Хусусий уй-жой мулкдорларининг ширкатлари тўғрисида”ги Қонун қабул қилиниши ортидан кўп қаватли уйларда уй-жой фондини биргаликда бошқариш ҳамда уни сақлаш, асраш ва таъмирлашни таъминлаш учун ихтиёрий бирлашма сифатида хусусий уй-жой мулкдорлари ширкатлари ташкил этилди.\nШиркатлар турар жойлар мулкдорлари ташаббуси билан ташкил этилиши, ўзини ўзи бошқариш асосида фаолият кўрсатиши белгиланган бўлса-да, кўп вақт, ҳатто айрим жойларда ҳозиргача ҳам уларни давлат ташкилоти, раҳбари ҳам ҳокимият томонидан тайинланадиган амалдор деб билишади. Аксарият аҳоли уй-жойнинг ўлчамига қараб тўланадиган мажбурий бадал (квартплата)ларни белгилашда қатнашиш, сарфланишини назорат қилиш мумкинлиги, ширкатларнинг молиявий ҳисоботларини эшитиш, сўроқ-савол қилиш ҳуқуқи борлигини ҳатто хаёлига ҳам келтирмаган. Натижада бундан “устомон” ширкат раҳбарлари фойдаланиб келди. Уларнинг аксарияти аҳоли маблағларини шунчаки ўзлаштириш, ер-мулкларини талон-торож қилиш билан шуғулланди. Уйлар аҳволи эса йилдан-йилга оғирлашиб бораверди. Балки айнан шу шароит кимларгадир керак бўлгандир.\nАфсуски, шундайин ҳам бир аҳволда бўлган шаҳар уйлари, коммунал соҳа яна 10 йиллар давомида қаровсиз қолди. Фақатгина катта раҳбарлар ташриф буюрадиган маҳаллалардагина маҳаллий ҳокимлик иложсизликдан маблағ сарфлаб, ҳудудда таъмирлаш, ободонлаштириш ишларини олиб борди.\n2017 йилдан бошлаб аҳоли уй-жойлари, яшаш шароитларини яхшилашга эътиборнинг ортиши ортидан бир вақтлар тежалган бюджет маблағлари кеч бўлса-да, кўп қаватли уйлар, унга туташ ҳудудларни таъмирлаш, ободонлаштиришга сарфлана бошланди. Бу ишламай ётган ширкатларни ҳаракатга келтирди.\nЭскича фикрлашдан қутулмаган (ширкат давлатники деган) аҳоли ажратилаётган маблағлар кимнинг ҳисобига, нима учун олинаётгани ва сарфланаётганига кўп ҳам эътибор қаратмади. Айнан шу вазиятдан кўплаб виждонсиз ширкатлар (ва уларнинг ҳокимликлардаги раҳнамолари) фойдаланиб қолди. Натижада таъмирланмаган ёки номигагина оқланган кўп қаватли уйлар учун миллиардлаб маблағлар чиқарилгани ва улар куппа-кундузи талон-торож қилингани аста-секин маълум бўла бошлади. Қўлдан-қўлга ўтиб кетган ширкатлар, прокуратура, суд ва бошқа...\n“Ассалому алайкум, сизни туман ҳокимлигидан безовта қиляпмиз, “дом”ингизда лифтингиз ишламаётгани юзасидан шикоят қилган экансиз. Сизга айтмоқчи эдимки, 2019 йил 7 ноябрда қабул қилинган “Кўп квартирали уйларни бошқариш тўғрисида”ги Қонунга кўра, лифт умумий мулк ҳисобланади ва уни таъмирлаш, янгисига алмаштириш сиз сайлаган ширкат раҳбари ва ширкат ваколатида, ҳокимиятнинг бунга алоқаси йўқ...”\n“Биласизми, сизни тушуняпман, лекин соғлигим яхши эмас, ёлғиз яшайман, қолаверса, ёшим 80га яқинлашиб қолгани учун ширкатни ва унинг раҳбарини қидириб юргани имконим йўқ, зиналардан тушиб чиқишга қийналаман, кунда бир марта 7-қаватдан пастга тушиб, нон олиб келмасам бўлмайди...”\nБу каби савол ва жавоблар неча марталаб такрорланса-да муаммолар тугамайди. Масала шароити тайёрланмасдан, аввалдан ҳисоб-китоби олинмай қабул қилинган қарорларимиздами ёки оддий маҳалла раисини ҳам тўғри сайлолмайдиган одамларимиздами ёки ичимиздан чиққан бировнинг ҳақидан қўрқмайдиган айрим виждонсиз ширкат раҳбарларидами?!\nЯна бир муаммо – маҳаллий ҳокимликлар томонидан кўп қаватли уйларга туташ ҳудудларни белгилаш, уларга кадастр ҳужжатларини бериши лозимлиги “Кўп квартирали уйларни бошқариш тўғрисида”ги Қонунда аниқ белгиланган бўлса-да, ҳозиргача аксарият уйларга бу ҳужжатларнинг берилмаганидир. Нима сабабдан дерсиз, ахир ҳокимбувалар ерларни ўз захирасида ушлаб турмаса, тадбиркорга қандай қилиб сотади ерни? Ушбу вазиятдан “ШНК” ва бошқа бир қатор тартиб-қоидаларга тўғри келмаса-да, уйлар орасига уй қуриш учун ерларнинг сотиб юборилганини тушуниб олишингиз мумкин.\nСўнгги вақтларда яна бир янги муаммо юзага келди. Қўлга киритилган маълумотларга кўра, кўп қаватли уйлар йўлакларини ёритиш ва лифтлар учун сарфланган электр энергиясидан кўплаб ширкатлар қарз бўлиб қолган. Натижада йўлаклардаги чироқларни ва лифтларни ёппасига электрдан узиш бошланган. Ўз-ўзидан бир қатор саволлар туғилади. Агар йўлакка электр ҳисоблагич ўрнатилмаган бўлса, қарз қаердан олиб ҳисобланган? Қарз фалон миллионларга етгунича электрнинг ақлли амалдорлари қаерда эди? Қарз шунчага етгунича нима учун ҳудуддаги инспектор аҳолини огоҳлантирмаган?\nАмалдаги қонунчиликка кўра кўп қаватли уйларнинг ички муаммолари учун (йўлаклар аҳволи, электр шитлар, шахтадаги қувурлар ҳолати) ширкатлар жавобгар бўлиб, кўп қаватли уйга (соколигача) келиб уланган ичимлик суви, иссиқлик (отопления) тизими, иссиқ сув, канализациялар учун тегишли ташкилотлар (“Тошиссиққувват” АЖ, “Тошкент шаҳар сув таъминоти” МЧЖ каби) жавобгардир.\nМуаммо туғилганда ким жавобгар? Одамларга бунинг қизиғи борми? Уйингизда батарея исимаяпти, ёш болаларингиз бўлса икки карра ташвишдасиз. Ширкат бизда муаммо йўқ ёки қувурларни таъмирлашга, алмаштиришга маблағимиз йўқ, дейди, иссиқлик ташкилоти мансублик чегарасига айтилган иссиқликни олиб келиб қўйганман, уйнинг ичи мени муаммом эмас, дейди. Дардингизни кимга айтасиз? Икки ўртада футбол тўписиз.\nШу вақтда мантиқий савол туғилади, уйимнинг бирор квадрат метри исимаётган шароитда мен нима учун “Тошиссиққувват”га ҳар бир исимаган метри учун пул тўлашим керак?! Яхши савол, балки жаҳл устида батареяларни узиб ташлаб, ўзингиз учун алоҳида котёл (аристон) ўрнатиб оларсиз... Афсуски, Тошкент шаҳрида ягона монопол ташкилот учун бунинг умуман қизиғи йўқ. Чунки Вазирлар Маҳкамасининг 2014 йилдаги 194-сон қарори тўлиқ монопол манфаатлари учун хизматда. Айнан унда истеъмолчи уй ичидаги иссиқлик тизимига ўзгартириш киритишга, узиб ташлашга ҳаққи йўқлиги аниқ, тиниқ қилиб ёзиб қўйилган.\nИчимлик сувида ҳам аҳвол бундан яхши эмас. Сиз сув таъминоти ташкилотининг ёлғон хабарномасига асосланиб, ортиқча тўлаб юборганингизни билиб қолдингиз (аксарият ҳолда ҳеч ким билмайди), корхонага мурожаат қилиб, ортиқча тўловни қайтариб олмоқчисиз. Афсуски, бунинг ҳеч ҳам иложи йўқ. Чунки 194-сон қарор бўйича ортиқча тўловингиз келаси тўловларингизга асраб қўйилади.\nЁки ёлғон хабарномадаги миллион сўм қарзни кўриб, кечаси билан ухлай олмадингиз, асабларингиз тинчланмади. Эрталабдан ҳамма ишни ташлаб корхонага бордингиз, жаҳл билан “шунча шунча тўлов қилганман, қарз қаердан келди?” деган савол билан мурожаат қилдингиз. Отангизнинг бир пайтлар “қоғозга ишон, бошқаси бекор”, “охирида қоғоз гапиради”, деган ўгитларига амал қилиб, ҳаммаёқ электронлашиб кетган замонда ҳам мободо деб сақлаб қўйган тўлов квитанциялари ва чекларингизни ходимга узатасиз. Маълум вақт ҳаммасини текшириб, охирида “минг бор узр, адашиб ёзишибди, тизимдан тўғрилаб қўйдик”, деган қисқа жавобни эшитасиз-у, елкангиздан катта тоғ ағдарилгандай бўлади. Шунга шунча овора бўлдимми, шунча кетган асабим... Ташкилот эса “буниси тушмади, бошқаларидан ундирармиз” қабилида ишини давом эттиради.\nЁки тўлов тизимининг қолоқлиги, навбатда туришлар, компьютерларнинг ўз-ўзидан қарз ёзишлари каби муаммоларнинг охири кўринмайди. Замон талабларига жавоб бермай қолган, монополияни қўллаб-қувватловчи қонун-қоидаларни ўзгартириш вақти келгандир балки?!\nГўё жуда майда нарсалар, лекин соғлигимиз ва вақтимизнинг катта қисмини ўғирловчилар айнан шулардир.\nБугун биз ҳикоя қилган муаммолар билан фақат Тошкентда эмас, мамлакатнинг исталган катта-кичик шаҳарлари, овул-у қишлоқларида ҳам дуч келишингиз мумкин. Масъуллар мушоҳада қилиб кўришар...


Мангу газ учоклари качон сунади? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №6 (33) 2001. И к т и с о д\nЙулдош Тогаев - Мангу газ учоклари качон сунади?\nУзбекистон рахбариятининг уз халки учун килаётган саъй-харакатларини ташки томондан кузатадиган булсангиз, Узбекистондек давлатда яшаётганингиздан хам, шу давлат рахбарнинг халкпарвар сиёсатидан хам фахрланиб кетасиз. Чунки дунёда биронта мамлакатда Узбекистон каби мамлакат олдидаги барча муаммоларни бир томонга суриб куйиб, кишлокларни тулик газлаштириш сиёсати олиб борилаётгани йук.\nЛекин, минг афсуски, бу ишлар Узбекистон хукумати ички сиёсатининг ташки бир безаги, халос. Бу ишларнинг туб мохиятига тушуниб етган хар бир киши дахшатдан эсанкираб колиши мумкин. Чунки хозир Узбекистонда тулик газлаштириш ишлари эмас, балки табиий газ бойликларини беаёв йук килишга каратилган ишлар олиб борилаяпти. Бунга куйидагиларни мисол килиб курсатиш мумкин.\nМаълумки, Ислом Каримов собик СССР давлати тугаб кетиш арафасида, яъни, мамлакат хаётида мураккаб сиёсий узгаришлар юз бераётган бир пайтда Узбекистоннинг 1-даражали рахбари лавозимига Москва тарафидан утказилди.\nОдатда, эндигина уз фаолиятини бошлаган хар кандай давлат арбобининг уз олдига куйган аник сиёсий максадлари ва иктисод сохасидаги аник программаси мавжуд булади. И.Каримовда униси хам, буниси хам йук эди. Шунинг учун хам И.Каримов узининг сиёсий тактикасини мамлакат ижтимоий хаётида юз бераётган сиёсий жараёнларга караб узгартираберган булса, иктисод сохасида эса бирон бир ижобий узгартиришлар килишга ожизлик килиб колди. Шунинг учун хам, у ортикча бош котириб утирмасдан туриб, Узбекистоннинг тайёр табиий бойликларни талон-тарож килиш йули билан узининг сиёсий мавкеини мустахкамлаб олишдан бошка чора тополмади. Шу сабабларга кура хам, у узининг амал курсисига утирган дастлабки кунлардан бошлаб ахолига томорка участкаларини таркатиб бериш билан бир каторда, кишлокларни тулик газлаштириш ишларини ички сиёсат борасидаги узининг асосий куроли килиб олди.\nКупчиликка маълумки, 90-йилларнинг бошидаги Узбекистон хозирги кашшок Узбекистон эмас эди. У вактларда собик СССР давлатининг таркибида булган Узбекистонда кишлокларни газлаштириш учун имкониятлар мавжуд эди.\nУзбекистонда бошланган саъй-харакатлар туфайли бутун Узбекистонда бошланган курилиш ишлари чала колиб, уларнинг урнига бутун Узбекистонда чала ярим курилган харабозор юзага келган булса хам, хар калай Узбекистоннинг уша вактлардаги куч-кудрати билан 80 фоиз кишлокларимиз газлаштириб олинди. Тугри, хакикатни яшириб булмайди. Республика хукумати томонидан бу ишлар канчалик шошма-шошарлик билан бошланган булса хам, хар калай бу ишларнинг окибатидан купчиллик хонадонлар газлаштирилиб, улар утин-кумир ташвишидан кутилдилар. Лекин бундай кувончларнинг барчаси факат узининг хозирги хузур-халоватини уйлайдиган калтабинларга тегишли булиб, бутун мамлакатнинг келажагини уйлайдиган кишилар эса бундай бедодликларни куриб аклдан озиб колишлари мумкин. Чунки хозирги одамлар факат узларининг бугунги хузур-халоватларини уйлаб, уз фарзандларининг ризк-рузини аёвсизлик билан йук килишаяпти.\nХа! Айнан шундай! Чунки Узбекистонда ёппасига газлаштириш ишлари бошланганидан кейин, уз уйларида хаммом куриб олган кишилар гарчи хафтасига бир марта уз хаммомларига тушиб ювинмасалар хам, хаммомларидаги газ иситгичларни умуман учиришмайди. Нимага деганда, хохлаган пайтларида иссик сув тайёр булиб туриши керак. Ошхоналардаги газ плиталари эса ибтидоий одамларда булганидек оловни саклаб колиш куролига айланиб колган. Хозирги пайтда одамлар гугурт сотиб олишдан кура газ плиталарини узлуксиз равишда ёкиб куйиб гугуртни тежашни афзал куришмокда.\nХа, Президент И.Каримов узининг бутун сайи-харакатлари билан купчиликни гугурт сотиб олишдек «катта бир ташвишдан» халос килди, халос.\nУзингиз бир уйлаб куринг, бундан 5-6 йил олдинги Узбекистон, хозирги Узбекистон эмас эди. Бундан 5-6 йил олдин - киска бир вакт ичида - деярли барча шахар ва кишлокларини газлаштиришга курби етган, узига тук булган узбек халки, айнан шу давр ичида окибатини уйламасдан бой берилган иктисодий талофатлар туфайли, хозирги кунда оддий бир гугуртни сотиб олишга хам курби етмай колди. Ахвол шундай давом этадиган булса, бу халкнинг келажаги нима булади? Бунинг устига, хозирги талофатларнинг чегараси хам йукка ухшаб куринмокда.\nШу кунларда Узбекистонда бир йилда 10 йилга етадиган газ ёкиб йук килинаяпти, деб айтсак, муболага булмайди. Ахвол шундай давом этадиган булса, Узбекистоннинг газ бойликлари анча узок эмас, балки хозирги пайтда газдан фойдаланиб, бир амаллаб хузур халоват килаётган кишиларнинг болалари усиб улгайгунча тугаб колиши хам хеч гап эмас. Бунга Газли газ конининг тугаб тамом булиш арафасида турганлигининг узи яккол мисол була олади.\nБундай талофатларнинг сабаби эса битта, у хам булса куйидаги. Узбекистонда урра-урачилик билан газлаштириш ишлари бошлаб юборилган пайтларда Россиядан хисобсиз металл кувурлар ташиб келинди. Шу кувурларни бир бирига улаб газлаштириш ишларини амалга ошириш учун шунча хисобсиз харажатлар килинган булса хам, газлаштирилган хонадонлар ва бошка объктларга таканинг тумругидек келадиган газ улчаш асбобларини урнатиш хеч кимнинг хаёлига хам келмади. Хозир хам айнан шу практика давом этмокда. Бунинг окибатида эса ёнаётган газ микдорини хеч ким хисобламаяпти.\nБу уринда мен сизларга Узбекистон Республикаси Молия министирлиги билан Коммунал хужалик вазирликлари томонидан тасдикланган табиий газдан фойдаланиш коидаларидан мисол келтираман.\nУлар томонидан тасдикланган тариф буйича, хозирги пайтда, бир кишига газ плитаси учун бир ойга 41 сум 66 тийин, хаммом учун 35 сум, уйларни иситиш козони учун 3 сум 71 тийин, 1 сигир учун 77 сум 39 тийин, чучка учун 71 сум 66 тийин туланиши лозим. Хонадонлардаги одамлар ва хайвонлар сонига караб умумий микдор купайиб бораверади. Кизиги шундаки, газдан фойдалансанг хам, фойдаланмасанг хам, унинг хакки шундай тартибда ундириб борилаверади.\nНахотки бутун Узбекистонда бундай хисобсиз талофатларнинг олдини олишни уйлаб курадиган биронта аклли одам топилмаса?\nЭнди шу талофатларнинг олдини олиш масаласига келсак, унинг йули битта. У хам булса барча хонадонлар ва бошка объектларга газ улчаш жихозларини урнатиш. Шунда хисобсиз талофатларнинг олди олиниб, газ бойликлари келажак учун саклаб колиниши мумкин.\nКимлардир бутун Узбекистондаги барча хонадонларга кандай килиб газ улчаш мосламаларини урнатиб булади, деб уйлашлари мумкин. Бунинг хеч кандай кийинчилик томони йук. Чунки авваламбор бундай ишлар газдан фойдаланувчилар хисобидан амалга оширилади. Тугри, хозирги иктисодий кийинчиликлар даврида барчанинг хам бу ишларга имконияти йук. Лекин ахолининг банкларда колган пуллари, иш жойлардаги бир неча йиллик иш хаклари турибди. Буларни ишга солиш мумкин. Булар хам етмаса ва давлат бу ишларни уз хисобидан амалга оширса хам хеч кандай зарар курмайди. Чунки бундай ишларнинг окибатидан хисобсиз газ бойликлари тежаб колинади. Тежаб колинган газ бойликлари четга экспорт килинса борми, бунинг окибатидан давлатнинг хазинасига чет эл валютаси келиб тушади. Нима булганида хам, бутун Узбекистонни газлаштириш учун имконият топилган жойда арзимаган бир газ улчаш мосламаларини урнатиш учун хам имконият топилиши керак.\nХозир 1000 м3 газ учун ахолидан 2700 сум олинади. Шунча газнинг жахон бозоридаги нархи 35-40 долларни ташкил килади. Шундай холатда, агар Узбекистон хозир бир йилда казиб олиниб, деярли бехудага йук килинаётган газ бойликларининг 1Г3 кисмини тежаб колса, бир йилда казиб олинаётган олтиннинг нархига тенг бsлган бойликни кулга киритади. Агар бордию, шу бойликларнинг ярмини тежаб колса борми, бундай холатда, хар йили пахтадан олинаётган даромадларга ёки Узбекистоннинг бир йиллик бюджет даромадига тенг булган бойликка эга булинади. Афсуски Узбекистон хукуматининг бунча бойликларни куришга кузи ожизлик килаяпти.\nГаз бойликлари факат Узбекистонда эмас, балки кушни Туркманистонда хам беаёв равишда йук килинаяпти. Узбекистонда узимизнинг «юртбоши» бутун кишлокларни тулик газлаштиришликни уз олдига максад килиб куйган булса, кушни Туркманистонда уларнинг «туркманбошиси» дохийликка даъвогар булиб, барчани газ туловларидан озод килиб куйган. Бунинг окибатида эса ён кушниларимиз хам уз бойликларини беаёв равишда йук килаяптилар.\nТуркманистондаги газ учун ташвиш тортиб утиришга нима зарурат тугилди, деб уйлашингиз мумкин. Бунинг сабаби бор. Нимага деганда, бу иккала кушни давлат деярли бир жойдан ва битта манбаадан табий газ бойликларини казиб олишади. Буни карангки, шу кушни давлатларнинг иктисодий ахволи хам бир хил ахволда ночор холатга тушиб колган. Шунинг учун хам Туркманистонда «туркманбоши» Узбекистонда эса «юртбоши» факат табиий бойликларни четга чикариб сотиш йули билан инкироздан кутилиб колишга умид килиб келишган.\nУзбекистон Президенти 1999 йил 28 апрелдаги «Нефт ва газ конларини разведка килиш хамда уларни казиб чикаришга бевосита хорижий сармояларни жалб этиш чора-тадбирлари» тугрисида фармон кабул килди. Шу фармоннинг нима максадда кабул килинини шархлаб утириш учун хожат йук булса керак.\nМазкур фармон талаби буйича якин 20-25 йил ичида чет эл инвесторларнинг ёрдами билан Узбекистон худудидан умумий бахоси бир триллион АКШ долларига тенг булган нефт ва газ махсулотларини казиб олиш кузда тутилган. Шунингдек, мазкур фармонда чет эл корхоналари Узбекистонда казиб олинган нефт ва газ бойликларнинг бир кисмини иккала томонларнинг келишувига биноан Узбекистон худудидан эркин равишда олиб чикиб кетиши, бундай корхоналар барча солик туловларидан озод килиниши, булардан ташкари, шартнома муддатлари тугаганидан кейин Узбекистон чет эл корхоналарига барча харажатларни тулик тулаб бериши курсатиб утилган.\nВо ажаб! Буни каранг-ки, киска бир 20-25 йил ичида Узбекистондек кичкина бир давлат худудидан бир триллион АКШ долларига тенг булган табиий бойликлар казиб олинса, унинг бир кисми чет элларга текинга ташиб кетилса, чет эл корхоналари солик туловларидан хам озод килиниб куйилса, бунинг устига устак барча ишлар бажариб булинганидан кейин Узбекистон чет эл корхоналарига харажатларни хам туликлигича туласа, бундай холатда Узбекистоннинг узига нима колади?\nХукуматнинг бундай хатти-харакатлари мамлакат иктисодиётини барбод килиб булгач, энди инкироздан кутилиб олиш учун SOS сигнали бераётганидан далолат бермайдими?\nКелинг, Президентнинг шу фармонини бошка томондан хам бир тахлил килиб куринг.\nУзбекистоннинг бир йиллик даромади (2000 йилдаги) 910 миллиард сумни ташкил килган. Хозирги пайтда 1 триллион АКШ долларининг киймати давлат курси буйича 350 сумни ташкил килади, давлат томонидан белгиланган нархи 650-750 сумни, бозор нархи эса 1000 сумга якинлашиб колган. Шундай холатда Узбекистоннинг бир йиллик бюджети уртача хисобда 1.2-1.3 млрд. АКШ долларига тенг келар экан. Бир триллион АКШ доллари Узбекистоннинг неча йиллик даромадига тугри келишини узингиз хисоблайверинг.\nБу борада И.Каримовга койил колмасдан хечам иложинг йук. Нимага деганда, у хозирги иктисодий кийинчиликлар шароитида уз хукмронлигини саклаб колиш учун Узбекистоннинг бутун бойликларини кукка совуриб юборишга тайёр булиб турибди.\nИслом Каримовнинг «Узбекистон буюк келажак сари» деб номланган китобида Узбекистондаги табий газ захираларининг микдори икки триллион м3ни ташкил килиши, бунча газ 30 йилга етиши курсатиб утилган. Узбекистонда шунча табий газ бойликларининг борлиги канчалик аниклик билан белгиланганини хам куйиб турайлик, хатто улар аник булса, бу кетишда бойликлар яна 30 йилга эмас, 15-20 йилга хам етмасдан тугаб тамом булиши хеч гап эмас. Хуш, кейин нима булади?\nБу кунларда Узбекистонда нефт ва газ казиб олувчи корхоналарни чет эл инвесторларининг иштирокида хусусийлаштириш борасида урра-урчилик билан тайёргарлик ишлари бошлаб юборилган.\nТула кувват билан ишлаб турган бундай корхоналарни хусусийлаштириш учун кандай зарурат тугилди экан? Бу саволнинг жавоби оддий. Авваламбор хукуматнинг бундай хатти-харакатлари кур-курона таклидчиликдан бошка хеч нарса эмас. Хозир Узбекистон хукумати нефт ва газ ишлаб чикарувчи корхоналарни хусусийлаштириб, келган даромадддан бугунги харажатларининг бир кисмини коплайди. Кейин эса, чет элликлар Узбекистонни согин сигир каби доимий равишда согиб юришади.\nТабиий газ ва бошка казилма бойликлар факат Узбекистон билан Туркманистонда эмас, балки дунёдаги барча мамлакатларда мавжуд. Лекин бошка мамлакатлар уз бойликларни бизга ухшаб беаёв йук килишмайди. Улар уз келажакларини уйлаб, ва айни замонда, экология мувозанатини саклаб туриш учун, уз бойликларини саклаб келишяпти.\nКурсатиб утилган миссоллардан бутун Узбекистонда газ тукин-сочин булиб кетиб, ёкилги ва энергетика муаммоллари хам бархам топган, деб уйлашингиз мумкин. Йук, асло бундай эмас. Нимага деганда, кайси бир одамлар эшик деразаларни очиб куйиб, газ плиталарини лангиллатиб ёкиб куйган булсалар, яна бир жойдаги мактабдаги болалар ва богчалардаги гудаклар эса газ босими етмаганлиги туфайли совукдан дийдираб утиришибди. Булардан ташкари Узбекистонда ёппасига газлаштириш ишлари бошланганидан кейин хали газлаштирилмаган жойларда кандай килиб булса хам бир амаллаб козон кайнатиш катта муаммо булиб колган. Чунки Узбекистонда сунгги йилларда газ балонлари ишлаб чикариш тухтатиб куйилган. Бунинг окибатида эса, газлаштирилмаган кишлоклардаги одамлар кий билан тезак ёкиб кун куришаяпти. Бундан ташкари, дуч келган дов-дарахтларни, хаттоки, Кизил китобга киритилган тог арчаларини хам киркиб нобуд килишаяпти.\nХозирги пайтда 1 тележка кий ёки тезакнинг нархи 5-6 минг сумга кутарилиб борган. Утин, ёки кумирнинг нархини гапириб утирмайлик.\nУзларингиз уйлаб курингиз бу кандай бедодлик?! Кандай бир тузум?! Бир томондан олтинга тенг булган бебахо бойлик сойлардаги окава сувлардек бекордан-бекорга окиб ётса-да, молнинг ахлати фалон пул булса?\nКаримов бошчилигидаги Узбекистон хукумати кишлокларни тулик газлаштиришни уз олдига максад килиб куйгани билан бу ишлар амалга ошадими ёки йукми? Бунисини билмайман. Факат бир нарсани айтоламан. Хукуматнинг бундай хатти-харакатлари коммунистларга хос булган урра-уррачиликдан бошка нарса эмас. Узбекистондек бир кашшок мамлакатда чегараси йук, таркок кишлокларни газлаштираман деб овора булиб утиргандан кура, арзон нархларда газ балонларини ишлаб чикариш йулга куйилса, кишлоклардаги муамоллар уз ечимини топмайдими? Шунга сарф-харажатлар бошка эхтиёжлар учун ишлатилса, мамлакат обод булмасмиди?\nБуни каранг-ки, Узбекистонни газлаштириш учун кетаётган кувурлар ва бошка харажатларининг хисоб-китоби йук. Лекин ахоли зич яшайдиган кичик шахарларда канализациянинг йуклиги туфайли яшаш учун имкониятнинг узи колмаган.\nХа, Узбекистон хакикатдан хам казилма бойликларга ута бой мамлакат. Лекин шунга карамасдан халк кашшок. Бундай кашшок-ликнинг сабаби эса, юкорида таъкидлаб утилган нотугри иктисодий сиёсатга бориб такалади.\nМен бу ерда айтиб утган гапларим билан баъзи бир кишиларнинг иззат нафсига тегиб кетган булишим мумкин. На чора. Аччик булса-да, бундай гапларни айтмасдан иложимиз йук.\nУзингиз уйлаб куринг, арзимаган бир молхона ёки сомонхонага ут тушса, ут учириш машиналари шовкин-сурон кутариб, уни учиришга шошилишади. Лекин хозир Узбекистонда унинг бехисоб бойлиги, келажак авлодларнинг ризки-рузи ёниб тамом булаяпти. Бундай ёнгинни кандай учириш мумкин, буниси билан хеч кимнинг иши йук.\n2001 йил, январь


“Китоб – билим булоғи” мавзусида давра суҳбати » O'zbekiston Respublikasi Sport Vazirligi huzuridagi Jismoniy tarbiya va sport bo`yicha mutaxassislarni ilmiy-metodik ta`minlash, qayta tayyorlash va ularning malakasini oshirish Markazi\nKategoriya: Информация Sana: 21-10-2019, 09:04 Ko'rishlar soni: 37\nБешта ташаббус: “Китоб – билим булоғи”мавзусида 2019 йил 21 октябр куни, «Педагогика ва психология» кафедраси катта ўқитувчиси Абдужалил Толаметов раҳбарлигида Ўқув спорт техник клублари тренерлари гуруҳ тингловчилари иштирокида марказ Ахборот ресурс марказида давра суҳбати ўтказилди.\nДавра суҳбатида филология фанлари номзоди Муяссар Акбарова бешта ташаббус: “Китоб билан келажак сари” мавзусида маъруза қилди.\nДавра суҳбатида катта ўқитувчиси Абдужалил Толаметов Президент қарорининг ижтимоий-маданий ва маънавий ҳаётимизда тутган ўрни, китоб тарғиботи бўйича амалга оширилаётган амалий ишлар ҳақида сўз юритди. Шунингдек, китоб ўқишни тарғиб этиш уларда юксак маънавият, халқнинг тарихий анъаналари, маданий меросига чексиз ҳурмат, мамлакатимиз мустақилликка эришганлигининг буюк тарихий аҳамиятини теран англаш каби фазилатларни қарор топтириши такидланди.\nШунингдек, бугунги кунда кўпчилигимиз мақтаниб: “Ёшларимиз компьютерни яхши билишади, интернет тизимидан хоҳлаган ахборотни бир зумда олишади”, – дея кўп гапирамиз. Аслида-чи, тўғри, ёшларимиз компьютер ривожланган асрда яшашяпти, хорижларда таълим олишяпти. Асосий билимни интернет саҳифаларидан олишга ҳаракат қилишяпти. Интернет саҳифалари нафақат инсоният ақлининг маҳсули, балки илоҳий неъмат бўлган китобнинг ўрнини боса омаслиги. Эътибор берадиган бўлсак, болаларимиз тобора китоб ўқимай қўйишяпти. Муҳтарам президентимиз Шавкат Мирзиёев бошчилигида китобхонликни янада ривожлантириш бўйича олиб борилаётган ишлар бизни янада қувонтираётган бўлсада, бугунги кунда фарзандларимизга китоб ўқишни, китобга меҳр қўйишни ўргатишимиз машаққат бўлмоқда.\nТадбирда тинловчилар фаол қатнашдилар, қизиқарли саволларга жавоблар олинди.